13-08-2019 12:39 Izdvojeno Srbija Politika\nRazmena teritorija između Srbije i Kosova treba da bude na pregovaračkom stolu, kaže Čarls Kapčan, član američkog Saveta za spoljne poslove i profesor DŽordžtaun Univerziteta.\nČarls Kapčan (Foto: Jutjub)\n- Ne mislim da je to politički ili moralno neprijatnije od odvajanja Kosova od Srbije, što je takođe bilo prekrajanje granica duž etničkih linija. Veoma je teško za Kosovo da krene napred i funkcioniše kao demokratska zemlja kada jedan njegov deo ne želi da pripada toj državi - smatra Kapčan, koji je bio direktor za evropska pitanja u Savetu za nacionalnu bezbednost u administracijama Bila Klintona i Baraka Obame.\n- Srbija treba da se otrgne prošlosti i sklonosti ka istorijskim žalopojkama. Zbog toga smatram da razmena teritorija treba da bude na pregovaračkom stolu. Ako pripajanje severa Kosova pruža srpskoj vladi i narodu osećanje da su "sačuvali obraz" u dovoljnoj meri da bi priznali nezavisnost Kosova, onda smatram da se to mora učiniti jer je to korak napred ka dugotrajnoj stabilnosti i miru na Balkanskom poluostrvu - kaže Kapčan za RSE.\nGovoreći o dijalogu Beograda i Prištine, Kapčan kaže da je u nekim trenucima tokom razgovora Aleksandra Vučića i Hašima Tačija bilo je znakova napretka, pre svega o razmeni teritorija tako što bi se deo severnog Kosova pripojio Srbiji u zamenu za deo Preševeske doline. Međutim, ta ideja je potisnuta delimično zbog protivljenja doskorašnjeg kosovskog premijera Ramuša Haradinaja, zatim Nemačke i drugih evropskih centara.\n- Sada, u situaciji kada nema pomaka, odnosno "vetra u jedra", zbog reakcije Srbije na carine koje je uvelo Kosovo, smatram da razmena teritorija treba da bude na stolu. Naime, ako može da otvori put ka normalizaciji odnosa Srbije i Kosova, uprkos izvesnog rizika po region zbog insistiranja drugih za prekrajanjem granica po etničkim linijama, onda ovaj predlog pruža u najmanju ruku jednu opciju više za izlazak iz ćorsokaka - naveo je Kapčan, uz opasku da bi to iziskivalo pristanak građana Srbije i Kosova, "a to nije izvesno, pre svega sa kosovske strane".\n"Kosovo je de fakto nezavisno"\nIpak, kako kaže, EU i SAD treba da nastave da insistiraju na nastavku pregovora Beograda i Prištine, jer je normalizacija odnosa nužna, a Kosovo koje je de facto nezavisno, treba da to postane i de jure, da bi se ostvario dugotrajni mir na Balkanskom poluostrvu.\nNa pitanje RSE, kako je moguće da Srbija i Kosovo razmene delove teritorija a da to ne zapali ceo region, Kapčan kaže da smatra da ovo pitanje treba da bude na pregovaračkom stolu.\n- Ne mislim da je to politički ili moralno neprijatnije nego što je odvajanje Kosova od Srbije, što je takođe bilo prekrajanje granica duž etničkih linija. Ako je moguće postići trajno rešenje za odnose Kosova i Srbije kao posledica razmene teritorija, ja bih to podržao iz pragmatičnih razloga. Veoma je teško za Kosovo da krene napred i funkcioniše kao demokratska zemlja kada jedan njegov deo ne želi da pripada toj državi. Severno Kosovo i dalje ima snažne veze sa Srbijom. Većina Srba koji žive u toj regiji ne smatra da treba da ostanu unutar Kosova - priča on.\nPrema njegovim rečima, rizik od lančane reakcije verovatno postoji. Ipak, kako kaže, "pozitivan efekat normalizacije odnosa između Srbije i Kosova nalaže da se krene napred bez obzira na moguće rizike koje takvo rešenje može da izazove u BiH i možda u Makedoniji zbog tenzija između Makedonaca i Albanaca, kao posledica razmene teritorija".\nOn navodi i da "nema sumnje da bi u slučaju razmene teritorija između Srbije i Kosova, pojedinci u Republici Srpskoj, pre svega Milorad Dodik, pokušali da to iskoriste kao izgovor za prekrajanje granica duž etničkih linija".\n- Međutim, u slučaju Kosova i Srbije, to tolerisanje odstupanja od standardnih normi doprinelo bi većoj stabilnosti. U slučaju BiH, otcepljenje Republike Srpske bi imalo destabilizirajući efekat. Zbog toga međunarodna zajednica treba odlučno da se suprotstavi toj opciji - navodi američki profesor.\nKapčan kaže i da nije siguran da postoji jasan stav američke administracije kada je reč o razmeni teritorija. Navodi i da ima onih koji bi podržali tu ideju, odnosno onu oko koje se Beograd i Priština saglase, pa makar to bila i ova, dok sa druge strane "mnoge američke diplomate protive se tom rešenju".\n- Istovremeno, smatram da ako se ukinu carine i počne dijalog između gospode Tačija i Vučića, SAD bi se moglo direktnije uključiti u nastojanju da se postigne sporazum. Činjenica da je Bolton u jednom trenutku iskazao potencijalnu podršku razmeni teritorija, nagoveštava da bi on lično mogao biti uključen ukoliko to okolnosti budu iziskivale - navodi Kapčan.\nKaže i da je skeptičan da će se SAD direktnije uključiti u pregovore Beograda i Prištine jer, "generalno govoreći, predsednik Donald Tramp nastoji da se reši mnogih međunarodnih obaveza, a ne da ih povećava".\n- NJegova administracija nije identifikovala Balkan kao jedan od prioriteta. Fokusirana je na druga pitanja, pre svega nastoji da se izvuče iz Sirije i Avganistana pre izbora 2020. Dakle, skeptičan sam da će se Trampov tim direktnije angažovati i preuzeti vodeću ulogu oko ovog pitanja jer ga ne doživljava kao prioritet. To znači da je lopta i dalje u evropskom dvorištu - pojašnjava on.\nI Zapad i Rusija\nNa pitanje o tome da srpske vlasti sa jedne strane imaju EU perspektivu, dok sa druge "igraju i na kartu Rusije kao bliske saveznice", Kapčan navodi da će se čitava priča završiti "integracijom Balkanskog poluostrva u evroatlantske institucije, kao i priznanjem Kosova od strane Srbije".\n- Naravno, pitanje je koliko će potrajati do ostvarenja tog cilja. Nažalost, srpske vlasti politikom istovremenog naginjanja i ka Zapadu i ka Rusiji ne pomažu na tom putu. Rusija manipuliše podelama na Balkanu u svoju korist. Znamo da je pokušala da blokira ulazak Crne Gore u NATO i sporazum Atine i Skoplja o imenu Makedonije, da eksploatiše podele u BiH - priča on.\nIpak, kako kaže, na kraju će balkanske države uvideti da će njihova budućnost biti mnogo prosperitetnija ukoliko budu integrisane u Evropu nego ako ostanu na vetrometini.\n- Zato je ključno kada će se pojaviti dovoljno hrabro i odlučno političko vođstvo da donese teške odluke. Rusija će nastaviti da se meša, da koristi etničke podele u regionu, ali će joj na kraju biti sužen prostor zbog mnogo veće privlačnosti članstva u EU i NATO nego neka vrsta svrstavanja uz Moskvu - ističe on.\nNe možete ostati na "ničijoj zemlji"\nGovoreći o podršci EU, Kapčan pojašnjava da je pad podrške evropskim integracijama razumljiv jer EU i SAD, kao stožeri zapadne demokratije, posrću pod naletom populizma, što se ogleda u nepoverenju u demokratske institucije, jačanju animoziteta prema migrantima, naročito prema muslimanima. Stoga, kaž, mnogi na Balkanu postavljanju pitanje da li su EU i Zapad privlačni, kao što su nekada bili.\n- Ako se suočavate sa izborom integracije u Evropu ili da ostanete na "ničijoj zemlji" - čak iako EU posrće, Britanija odlazi, poljska Vlada postala populistička, pripadnost jednom od najvećih svetskih tržišta, jednom od najuspešnijih eksperimenata u političkoj i ekonomskoj integraciji je mnogo privlačnije nego živeti na političkoj i strateškoj vetrometini - ističe on.\nEU žmuri na kršenje demokratskih normi\nNa opasku RSE da je EU spremna da "zažmuri na kršenje demokratskih normi na Balkanu, fokusirajući se na stabilnost", što bi moglo da dovede do toga da balkanske zemlje postanu članice EU, ali da će suštinski ostati nereformisane, Kapčan kaže da deli istu zabrinutost.\n- Nesrećna je okolnost da i na Zapadu postoje političari koji krše norme liberalne demokratije, obrušavaju se na medije, ugrožavaju slobode građana. SAD i EU moraju da se tome suprotstave. Međutim, SAD su u teškoj situaciji jer sam njihov predsednik ne poštuje dovoljno liberalno demokratske norme - ističe on.\nNavodi i da je politika na Balkanu i dalje opterećena etničkim identitetima i podelama. U slučaju BiH, njen strukturni problem je proizišao iz Dejtonskog sporazuma tako da se politika i dalje vodi sledstveno etničkom kriterijumu, pa zbog toga još nije iznikla politička partija i institucija koja bi prevazišla nacionalne podele.\n- Stoga se postavlja pitanje kada će se pojaviti dovoljno snažan podsticaj za prevazilaženje privlačnosti svrstavanja na etničkoj osnovi. To niko ne zna, ali je očito da se produžava vremenski rok, jer širom sveta, zapravo, jača politika nacionalnih i verskih identiteta, umesto da slabi, uključujući SAD i EU - navodi on.\nKazao je i da je sporazum Grčke i Makedonije važan iskorak, "jer pokazuje da racionalnost i spremnost na kompromis mogu da odnesu prevagu".\n- Zbog toga sam optimista da ovaj region kao celina na kraju može da se integriše u Evropu. Srbija će normalizovati odnose sa Kosovom, BiH će postati stabilna, multietnička država. To je istorijska putanja. Nažalost, teško je reći kada će se to i ostvariti - priča američki profesor.\nOn kaže da je saglasan sa ocenom da region stagnira, i da nisu ohrabrujući trendovi kada je reč o odnosima Srbije i Kosova ili stanju u BiH.\n- Međutim, situaciju treba sagledati u širem kontekstu. Možemo konstatovati da je nasilje na etničkoj osnovi u velikoj meri splasnulo. Ratovi iz 1990-ih pripadaju prošlosti. To je veoma ohrabrujuće - ističe Kapčan.\nOn se osvrnuo i na takozvani "odliv mozgova", rekavši da je zbog toga političke elite moraju što pre da urede svoje države na valjani način kako bi osigurali da stanovnici žele da ostanu da u njima žive.\nPročitajte OVDE kojem je to premijeru kriminal došao glave pa podnosi ostavku.\nKAZNA OD 20.000 EVRA! Crna Gora poklekla pred EU, od sutra na snazi zakon, ni jedan Srbin više neće letovati tamo!\nSANDULOVIĆ: Evo kako će SNS napraviti novu izbornu prevaru! Postupak liči na one koje su pravile SS divizije! (VIDEO)\nDODIK: Ako Srbija za sto godina uđe u NATO - i mi ćemo, ako ne uđe ni za 300 - nećemo ni mi!\nPERIŠIĆ: Legija prevazišao Arkana u zločinima protiv svog naroda, ali ne i u bogaćenju\n"Vučić nema nameru da obezbedi poštene izbore"\nVUČIĆ: Kakvih ćemo mi samo muka i problema imati na KiM za osam meseci\nVUČIĆ: LJudi će po dobru pamtiti ovu godinu i godine koje dolaze (VIDEO)


! /Medalja za humanost prema životinjama dodijeljena SSŠ iz Mostara / Radio Sarajevo\nFoto: Dogs Trust/Nagrada za školu iz Mostara\n! / Medalja za humanost prema životinjama dodijeljena SSŠ iz Mostara\n18. 01. 2019. u 21:45:00 Promotivni tekst\nNagrada i medalja za humanost u odnosu prema životinjama koje Predstavništvo Fondacije Dogs Trust u BiH dodjeljuje već treću godinu, u petak, svečano je uručena Srednjoj strojarskoj školi Fausta Vrančića u Mostaru.\nOdluka da ovogodišnja Nagrada pripadne ovoj školi donesena je zbog iznimno pozitivnog primjera koji prosvjetni radnici i djeca ove škole daju zajednici u aktivnostima vezanim za edukaciju o potrebama i prirodi pasa, važnosti odgovornog vlasništva pasa, te humanosti prema psima, posebno onima koji nemaju vlasnika i prisiljeni su da žive na ulicama.\nPlaketa i medalja za humanost, te simbolični vaučer u vrijednosti od 2,500 KM (dvijehiljadepetstotina konvertibilnih maraka) su u okviru ceremonije uručeni Zdenki Mišković, ravnateljici Škole. Nagrada u ovoj vrijednosti koja će doprinijeti unapređenju procesa edukacije i provođenja aktivnosti vezanih za promociju dobrobiti životinja bit će dostavljena naknadno, a sastoji se od profesionalnog Canon foto aparata sa stativom i memorijskom karticom, te zalihama hrane za nezbrinute pse o kojima se brinu učenici ove škole.\nSvečanosti su, pored predstavnika Fondacije Dogs Trust, prisustvovali učenici i profesori škole koji sistemski, kroz svoj svakodnevni rad s učenicima, nastoje osvijestiti značaj humanosti prema životinjama, te podići svijest o važnosti unapređenja dobrobiti životinja, prvenstveno napuštenih pasa i koji kroz široki spektar aktivnosti potiču na izgradnju empatije i pozitivnog stava prema životinjama. U okviru ceremonije upriličena je i prezentacija aktivnosti ove škole na promociji dobrobiti pasa i drugih životinja.\nBrojna istraživanja pokazuju da je odnos prema životinjama indikator zdravlja društva, što znači da je humanost prema životinjama direktno vezana za humanost prema ljudima u zajednici! Predstavništvo Fondacije Dogs Trust u BiH je Nagradu za humanost prema životinjama pokrenulo upravo zbog sve češćih izvještaja o dobrim primjerima u zajednici kao što je ovaj, što želimo nagraditi i pokazati kao inspiraciju drugima.\nPredstavništvo Fondacije Dogs Trust, kroz vlastite programe koje kreira, finansira i koordinira i širom Bosne i Hercegovine, pruža podršku lokalnim vlastima i cijeloj zajednici za uspostavljanje humanog i zakonskog Sistema za upravljanje populacijom pasa. Od februara 2019. godine, Predstavništvo, u saradnji s lokalnim partnerom „Animal Care Center“ iz Mostara i uz odobrenje nadležnih lokalnih vlasti, širi svoju podršku kroz Program edukacije školske djece i Program masovne sterilizacije napuštenih pasa i na regiju Hercegovačko-neretvanskog kantona.\nTagovi: Dogs Trust Srednja škola psi udruženje\nSarajevo / Dogs Trust u BiH organizira Dan otvorenih vrata u Školi za pse\nRezultati ankete / Šta su rekli građani RS, treba li zabraniti rad nedjeljom


Jeftini letovi iz Budimpešte za Prištinu - Avio karte Budimpešta Priština - eSky.rs\nAvio karte iz Budimpešte za Prištinu\nPretražite letove iz Budimpešte za Prištinu\nProverite najbolje prilike za letove iz Budimpešte za Prištinu\nKada rezervisati letove za Prištinu\n✔ Postoje li posebne ponude za letove iz Budimpešte za Prištinu na eSky.rs?\n✔ Mogu li se pobrinuti za osiguranje prilikom rezervacije leta iz Budimpešte za Prištinu?\n✔ Ako rezervišem let iz Budimpešte za Prištinu, mogu li da rezervišem ujedno i smeštaj?\n✔ Koje avio-kompanije nude letove iz Budimpešte za Prištinu?\nBudite sigurni, da na eSky.rs ponuda letova iz Budimpešte za Prištinu uključuje ne samo niskotarifne avio-kompanije, već i one koje su specijalizovane za visoki standard.\nPopularne avio kompanije na ruti Budimpešta - Priština\nJeftini letovi do Mađarske Jeftini letovi iz Mađarske Jeftini letovi za Šarmelek Jeftini letovi iz Šarmeleka Jeftini letovi za Sendaj Jeftini letovi iz Sendaja\nJeftini letovi do Iraka Jeftini letovi iz Iraka Jeftini letovi do Port Vila Bauerfield Jeftini letovi od Port Vila Bauerfield


Manifestacija "Kikini dani", koju organizuje Udruženje distrofičara Zlatiborskog okruga iz Užica, u znak sećanja na Tijanu Petrović Kiku (1985 - 2013), dugogodišnju portparolku tog udruženja i aktivistkinju u borbi za prava osoba sa invaliditetom, biće održana danas, 18. marta u 19 časova užičkom Gradskom kulturnom centru.\nUžice 17. mart 2017. 21:30\nOsim kulturno-umetničkog programa koji će izvesti osobe sa invaliditetom i njihovi gosti, biće dodeljene nagrade autorima najboljih priloga koji su pristigli na nacionalni novinarski konkurs "Cvet jednakosti", kao i na literarni konkurs istog naziva koji je namenjen užičkim srednjoškolcima, a koje je to udruženje raspisalo drugu godinu zaredom.\nSveukupni pobednik novinarskog konkursa je Stevo Lapčević iz "Sremskih novina", kome je pripala i nagrada za najbolji prilog u štampanim medijima, dok je Neveni Vrtulek iz Radio Novog Sada pripala nagrada za najbolji radijski prilog. U kategorijama TV i online - nagrade nisu dodeljene. Cilj toga konkursa je da se podrže najbolji medijski prilozi koji afirmišu socijalni model invalidnosti i aktivizam osoba sa invaliditetom, promovišu njihove potencijale, dostignuća, prava, inkluzivni pristup i kreativnost. Na literarnom konkursu za srednjoškolce prvo mesto je pripalo Vukašinu Sretenoviću iz Tehničke škole, drugo - Nikoli Milovanoviću iz Užičke gimnazije, dok je treća nagrada pripala Vuku Grujičiću, takođe užičkom gimnazijalcu.\nPosebno priznanje "Cvet jednakosti" biće dodeljeno Žarku Jankoviću iz JP "Užice razvoj", koji se, zajedno sa Tijanom Petrović zalagao za uklanjanje fizičkih barijera za osobe sa invaliditetom u gradu, ali i za postavljanje zvučne signalizacije na semaforima u gradu za slepa i slabovida lica.


Đukanović: O kandidaturi za predsjednika do kraja novembra | Moja Hercegovina\nPočetna / Đukanović: O kandidaturi za predsjednika do kraja novembra\nĐukanović: O kandidaturi za predsjednika do kraja novembra\n20. Oktobra 2017. 11:18\nLider crnogorske vladajuće Demokratske partije socijalista, Milo Đukanović, rekao je sinoć da će njegova partija do kraja novembra odlučiti o kandidatu za predsjednika na izborima naredne godine, ne izjašnjavajući se o svojoj kandidaturi.\nMilo Đukanović, premijer Crne Gore (Foto: HRT)\nĐukanović je u intervjuu TV Prva kazao da u DPS- u i u vladajućoj koaliciji ima više ljudi “spremnih da odgovore potrebi pobjede na predsjedničkim izborima” i da “doprinesu daljem prosperitetu”.\nNa direktno pitanje da li će se kandidovati, Đukanović je rekao da ne vjeruje “da nekom treba dokazivati da se čovjek baveći se 20 godina jednim poslom umori”, ali i podvukao da za njega ne “postoji preči interes ukoliko se pokaže da postoji realna potreba države Crne Gore”.\n“Imamo imperativ pobjede i meni svakako vrlo imponuje da ljudi, ne samo iz DPS-a, nego i šire od toga, podrškom dokazuju da poštuju doprinos koji sam dao izbornim rezultatima koje smo ostvarili u Crnoj Gori. To ne samo da mi imponuje, nego me i obavezuje. Za mene ne postoji preči interes ukoliko se pokaže da postoji realna potreba države Crne Gore. U DPS-u i u koaliciji imamo ne jednog nego više spremnih ljudi koji su u stanju da odgovore toj potrebi da pobijedimo na predsjedničkim izborima i da se da doprinos daljem prosperitetu”, kazao je on.\nĐukanović se oktobra prošle godine, poslije parlamentarnih izbora, povukao sa državnih funkcija, što je njegovo treće povlačenje od obnove državne nezavisnosti 2006. godine. Crnu Goru naredne godine očekuju predsjednički izbori, a spekuliše se o mogućem Đukanovićevom povratku na državne dužnosti.\nAktuelni predsjednik Fillip Vujanović, te funkcioneri DPS-a, smatraju da Đukanović treba da se prihvati predsjedničke kandidature “s obzirom na njegov rejting u javnosti”.\nOznakeCrna Gora Milo Đukanović predsjednički izbori


Konkretno, Amerikanac koji je takođe ranije igrao u Zvezdi odreagovao je na jednu od Dangubićevih objava na društvenoj mreži Tviter.\nNemanja Dangubić i Markus Vilijams\nNovi igrač Partizana je poželeo sreću svojim sada već bivšim saigračima iz Estudijantesa, a u komentarima se pojavio Vilijams koji je igrao u crveno-belom zajedno sa Nemanjom Dangubićem.\nBez reči, Markus Vilijams je ostavio samo emotikone koji prevrću očima, što se može protumačiti i kao globalna reakcija Amerikanca na celu situaciju.\nDobio je i odgovor srpskog košarkaša koji je na engleskom napisao "naporan rad" i ostavio emotikone širom otvorenih očiju.\n"Partizan je u TEŠKIM TRENUCIMA stao uz svog igrača!" Vil Mozli napustio crno-bele i hitno otišao u Ameriku\nKošarkaš Partizana Vilijam Mozli uz dozvolu kluba nalazi se na putu za Sjedinjene Američke Države.


Otvoren put za industrijsku zonu Pirota - JuGmedia\nOtvoren put za industrijsku zonu Pirota\nKod Pirota je danas puštena u saobraćaj alternativna deonica puta pored Koridora 10, koja spaja auto-put, industrijsku zonu i centar grada, u dužini od 2.750 metara.\nOva deonica je od izuzetnog značaja za teretni saobraćaj, jer se rasterećuje glavni putni pravac i omogućava direktan ulazak u industrijsku zonu Pirot.\nDirektorka službi podrške ”Tigar Tajersa” Milena Tošić ističe da je za ovu kompaniju izuzetno važna ova deonica puta.\n”U „Tigar tajers“, svakodnevno ulazi na desetine kamiona različitih dobavljača, podizvođača i izlazi 40 kamiona guma za tržišta širom Evrope. Ova konekcija pojednostaviće saobraćaj, rasteretiti naš unutrašnji transport i rasteretiti transport u gradu i što je veoma važno za sve nas učiniti saobraćaj mnogo bezbednijim za sve učesnike”, rekla je Tošićeva.\nVrednost radova na ovoj deonici je dva miliona evra\nDirektor sektora izgradnje JP „Koridori Srbije“ Aleksandar Senić objašnjava da je istočni krak Koridora 10 veoma zahtevna deonica, ali da se radovi već privode kraju.\n„Na toj deonici auto-puta i ovog paralelnog, nekomercijalnog puta je izgrađeno ukupno 22 mosta, skoro 4 kilometra regulacije reke, imamo osvetljenje celokupnog paralelnog puta i radimo opremanje dva tunela „Sopot“ i „Sarlah“, rekao je Senić.\nIMAĆE KO DA NAS LEČI Na specijalizaciji 42 lekara iz Leskovca\nNaučni skup o kulturnoj i istorijskoj baštini juga Srbije (PROGRAM)


Abazović: Nema pravde u Crnoj Gori dok neki sudija i tužilac ne završe u zatvoru - Sputnjik Srbija\nAbazović: Nema pravde u Crnoj Gori dok neki sudija i tužilac ne završe u zatvoru\n11:37 05.05.2021 (osveženo 11:39 05.05.2021) Preuzmite kraći link\nU Crnoj Gori neće biti pravde dok u zatvoru ne završe makar jedan sudija i jedan tužilac, izjavio je potpredsednik vlade Dritan Abazović i dodao da smatra da bi i određeni političari trebalo tamo da završe.\nAbazović je pred Odborom za bezbednost i odbranu govorio o navodima koje je ranije izneo u medijima, a tiču se sprege organizovanog kriminala, sudstva i medija.\nInicijativu za kontrolno saslušanje Abazovića pokrenuo je poslanik Pokreta za promjene Vladan Raičević, koji smatra da je neophodno jasno identifikovati probleme i posvetiti se borbi protiv organizovanog kriminala, jer je to problem koji su prepoznali i međunarodni partneri.\nOn je pozvao sve da daju doprinos tome i pomognu koordinatoru svih službi bezbednosti, Abazoviću, kako bi za rezultat imali uhapšene članove organizovanih kriminalnih grupa.\nAbazović je kazao da smatra da je veoma važno da razgovaraju o ovim temama, ponavljajući da stoji čvrsto iza svojih reči zbog kojih je pozvan na kontrolno saslušanje —pohvala policiji nakon hapšenja članova kavačkog klana i komentarisanja odluke sudije za istragu Miroslava Bašovića.\nBašović je, naime, doneo odluku o puštanju na slobodu uhapšenih, a Abazović kaže da o njegovoj odluci najbolje govori odluka veća doneta dva sata nakon njegove.\nUhapšeni su, tvrdi Abazović, od pet pritvorskih osnova ispunjavali četiri, prenele su „Vijesti“.\nKazao je da to što je Bašović uradio treba njemu da služi na čast, a da on ne govori o njegovom neprofesionalizmu, niti tome da je zastrašivan, već o činjenicama da je sudija 14 ljudi iz kriminalnog miljea pustio da slobodno patroliraju ulicama, naglasivši da nakon odluke trojicu prethodno puštenih na slobodu policajci nisu mogli da nađu.\n„Ne tvrdim da je sudija Bašović korumpiran, ali na osnovu svega što se desilo mogu da kažem samo da su ljudi ili uplašeni ili korumpirani“, rekao je Abazović i poručio:\n„Nisam niti uplašen niti uznemiren, nikome ne dugujem ništa osim građanima Crne Gore, zapalo me da se borim za pravdu, boriću se“.\n„Vijesti“: Abazovića čuvaju specijalci, angažovano i blindirano vozilo\nCrnogorska policija: Abazović na meti „kavčana“\nkriminal, tužilac, sudija, Dritan Abazović, Crna Gora


Novosti iz "Proizvodnog kompleksa broj 1" - Tango Six\nLUHOVICE, RUSIJA – 31. maja kolektiv avijacijskog zavoda u Luhovicama kod Moskve obeležio je 60. godina postojanja. Danas taj zavod nosi naziv „Proizvodni kompleks broj 1“ a nalazi se u sastavu kompanije RSK MiG. Na aerodromu ovog letno-ispitnog kompleksa priređen je mali aero miting na kome su leteli avioni Su-35S, Jak-130 i MiG-35. Ovo je bila i prilika za promociju višenamenskog borbenog aviona MiG-35 u koga u kompaniji RSK MiG polažu velike nade.\nProizvodni kompleks broj 1 danas proizvodi palubne višenamenske borbene avione MiG-29K (jednosed) i MiG-29KUB (dvosed), zatim na njihovoj osnovi avione MiG-29M (jednosed) i MiG-29M2 (dvosed), vrši modernizaciju indijskih aviona MiG-29B i UB na standard MiG-29UPG i UB UPG i priprema se za proizvodnju aviona MiG-35. Veliki broj delova, sklopova i podsklopova zavod dobija i iz drugih fabrika koje se nalaze u sastavu kompanije RSK MiG. Prve MiG-29K/KUB zavod je isporučio Indiji 2008. a po ugovoru iz 2004. isporučeno je 16 aviona: 12 MiG-29K i 4 MiG-29KUB. Zatim je 2010. Indija potpisala novi ugovor za još 29 aviona i do sada joj je isporučeno 4 aviona iz tog ugovora. Ovaj palubni borbeni avion je februara 2012. naručila i ruska ratna mornarica i to 20 MiG-29K i 4 MiG-29KUB. Prva 4 aviona će biti isporučena ove godine a po 10 aviona 2014. i 2015.\nAvione MiG-29M/M2 je 2007. naručila Sirija i to 24 aviona. Tada ove verzije nisu ni postojale, u medjuvremenu su se pojavili prototipovi i započela je serijska proizvodnja. Na slikama sa obeležavanje godišnjice zavoda u proizvodnoj hali mogla su se videti dva dvoseda MiG-29M2 u završnoj fazi izrade a prisutni fotoreporteri i novinari su se pitali da li su to avioni za Siriju ili Srbiju? Generalni direktor RSK MiG Sergej Korotkov izjavio je da je sirijska delegacija u Moskvi i da se pregovara o daljoj sudbini tih aviona. Rečeno je i da bi Siriji moglo biti isporučeno više od 10 aviona, pretpostavka je da je u pitanju 12 komada. Sa druge strane Srbija je zainteresovana za nabavku 6 aviona MiG-29M2 a pregovori o nabavci su u toku. 27. maja delegacija ruskog ministarstva odbrane stigla je u Beograd, posetila je VZ Moma Stanojlović i aerodrom Batajnica i ostala u Srbiji nekoliko dana.\nKontejneri sa elektronskom opremom na gondolama motora MiG-a 35\nUgovor za modernizaciju 62 indijska aviona starijih varijanti MiG-29B i dvoseda MiG-29UB potpisan je 2009. a prošle godine su isporučena prva tri aviona dok će ove godine u Indiju stići još 3. Preostalh 55 aviona će se modernizovati u indijskoj fabrici HAL Bangalor sa opremom i delovima iz Rusije. Modernizacija pre svega obuhvata ugradnju savremenog radara, nove elektronske opreme, novih motora, zatim sistema za popunu goriva u vazduhu, povećanje kapaciteta rezervoara za gorivo, novo naoružanje a avionima će biti produžen životni vek na 40 godina.\nKako smo već naveli promovisan je i višenamenski borbeni avion 4++ generacije MiG-35. Na osnovu onoga što se na fotografijama može videti, za ovu priliku modifikovan je prototip MiG-29M2 na kome su se mogli videti novi sistemi ugradjeni na gondolama motora. To su kontejneri sa napadno-navigacijskim sistemom i, moguće je, sistemom za otkrivanje lansiranja raketa na avion. Kako se i pretpostavljalo novi MiG-35 će takođe biti na istoj osnovi kao i verzije MiG-29K/KUB/M/M2 i a avion predstavlja dalji razvoj i usavršavanje modela MiG-29M/M2.\nMeđutim, u stručnoj javnosti pojavile su se informacije da MiG-35 za rusko RV neće biti ništa mnogo napredniji od izvoznih modela MiG-29M/M2 a tu se pre svega misli na radar koji će ipak biti Žuk-M a ne radar sa aktivnim elektronskim skeniranjem (AESA) tipa Žuk-A. RSK MiG očekuje da se u junu potpiše ugovor za rusko vojno vazduhoplovstvo, za 24 aviona (greškom je rečeno 27) sa eventualnom opcijom za još 10 aviona. Prethodno je rusko ministarstvo odbrane uvrstilo MiG-35 u planove opremanja RV za naredne tri godine.


Ajnštajnovi rukopisi prvi put na izložbi u Kini, Japanu i Tajvanu - Beta\nBiće izloženii i povelja Nobelove nagrade koju je Ajnštajn dobio 1921. godine, pisma koje je razmenenjivao sa Frojdom, rođacima, njegova zbirka gramofonskih ploča, saopštio je Univerzitet.\nPortparolka Univerziteta je izjavila za agenciju Frans pres da je sve što će biti izloženo originalno, osim Ajnštajnove sto godina stare lule, koja je isuviše krhka.Ti vredni predmeti prevoziće se oklopnim vozilom uz policijsku pratnju, a koristiće se i lažni prevoznik kako bi se isključila mogućnost krađe.\nNeki od Ajštajnovih rukopisa su bili izloženi u Vašingtonu i Los Anđelesu, ali je ovo prvi put da u inostranstvo se šalje tako velika izložba, rekla je portparolka.\nAjštajn je 1952. godine odbio ponudu da bude predsednik Izraela, a bio je član prvog upravnog odbora Hebrejskog univerziteta. On je umro 1955. godine i univerzitetu zaveštao svoju arhivu, te je tu zato najveća zbirka njegovih dukumenata.\nOktobra prošle godine je beleška koju je Ajnštajn napisao u Tokiju i dao je kuriru koji mu je dostavio poruku da će dobiti Nobelovu nagradu, a u kojoj se opisuje njegova teorija sreće, prodata na aukciji u Jerusalimu za 1,56 miliona dolara."Tih i skroman život donosi više sreće nego potraga za uspehom uz konstantan nemir", piše na jednoj ceduljici, a na drugoj: "Kada ima volje, ima i načina".


"Svi treba da shvate - to je rat u Evropi" - BIGportal.ba\n17 Juna, 2021 17 Juna, 2021 0369\nUkrajina će biti prinuđena da stvori najmoćniju vojsku u Evropi ako Zapad ostavi Kijev da sam rešava pitanja vezana za situaciju u Donbasu.\nTo je poručio ukrajinski predsednik Vladimir Zelenski u intervjuu za strane medije.\n“Svi treba da shvate da bi na našem mestu mogla da bude druga zemlja. Ukoliko Ukrajina samostalno bude rešavala taj globalni problem, nećemo imati drugi izlaz sem da se pretvorimo u veoma jaku, najmoćniju vojsku u Evropi u pogledu tehnike i trupa. Na to ćemo potrošiti jednostavno sve što imamo – puno ljudskog potencijala, mnogo talentovanih ljudi”, rekao je Zelenski.\nOn je, kako prenosi Sputnjik, na taj način odgovorio na pitanje novinara šta može da se učini da se Zapad natera da pomogne Ukrajini da vrati teritorije koje sada nisu pod njenom kontrolom.\nZelenski je ponovio da je problem na istoku Ukrajine “problem čitave Evrope”.\n“Zapadne zemlje moraju da shvate da je rat u Ukrajini, na granici, ili na privremeno okupiranim teritorijama prvi signal o tome gde može on da izbije sutra i na čijoj granici. To je rat u Evropi, ali umiru Ukrajinci”, naveo je on.\nISTINA O LJUBAVNOM ŽIVOTU! Ksenija progovorila o Pavlu Mensuru


Šta je sve na dobošu u Srbiji / doboš\nU kom regionu je najviše pokrenutih javnih prodaja, koliko variraju cene nekretnina u zavisnosti od regiona, postoji li tražnja za ovakvim nekretninama - samo su neka od pitanjana na koja smo pokušali da damo odgovor uvidom u stanje na portalu Doboš.\nU glavnom gradu svakog meseca u proseku ima 12% više nekretnina na javnoj prodaji. Prosečna vrednost takvih nekretnina je čak 203.059 EUR, posebno zahvaljujući vrednim poslovnim objektima, koji u proseku bivaju oglašeni na vrednost od 413,353 EUR, dok stambeni objekti imaju prosečnu cenu od 121,103 EUR.\nU Novom Sadu broj nekretnina na dobošu raste nešto brže nego u Beogradu. Naime, po statistikama portala Doboš, stopa rasta oglašenih predmeta na mesečnom nivou iznosi čak 18%. Prosečna vrednost nekretnina oglašenih za javnu prodaju je, pak, znatno niža nego u Beogradu, i kreće se od 90,605 EUR za stambene objekte i 165,228 EUR za poslovne objekte.\nU drugim delovima Srbije je i dalje veoma mali broj oglasa za nekretnine na javnoj prodaji u poređenju sa Beogradom i Novim Sadom, s tim da znatna stopa rasta od 10-29% mesečno govori o tome da je aktiviranje hipoteka ipak prisutno u većem delu Srbije. Cene su, sasvim očekivano, dosta niže od beogradskih i novosadskih, pa je tako prosečna vrednost nekretnine na javnoj prodaji u Kragujevcu svega 40,628 EUR, a u Nišu samo 21,104 EUR. Od ovog trenda “iskače” Šabac koji zbog nekoliko veoma velikih poslovnih objekata, kao i jednog broja ugostiteljskih objekata iskazuje prosečnu vrednost nekretnine od čak 106,105 EUR.\nKao što se jasno može videti iz navedenih podataka ključni faktor koji određuje cenu na tržištu predmeta na javnoj prodaji je lokacija, region ili grad u kom se nepokretnost nalazi.\nZanimljivo je istaći da je i uprkos visokim cenama tražnja za nekretninama na javnoj prodaji u Beogradu daleko veća nego u ostalim regionima. Zaključak je izveden iz činjenice da je frekvencija prodaje predmeta kao i broj upita koji se odnose na nekretnine u Beogradu po nekoliko puta premašio ostale regione.\nKonačno, dokaz da cena definitvno nije opredeljući faktor za formiranje tražnje jeste nivo tražnje po određenim regionima. Naime, donekle neočekivano, ispostavilo se da postoji direktna korelacija između cene i nivoa tražnje. U delovima zemlje gde su zaračunate više cene - nivo tražnje je takođe viši.\nKako se ovde ne radi o ekskluzivnim dobrima nego o prosečnoj ceni neminovno se dolazi do zaključka da tržište funkcioniše i da je cena formirana tržišno pod uticajem ostaliih faktora koji determinišu tražnju.\nIdentične relacije važe i kada se radi o poslovnim objektima.\nRedakcija portala Doboš.


Transparetnost: Korupcija veoma raširena, tužilaštvo ne reaguje - KRIK\nObjavio/la KRIK.rs decembar 20, 2018\nNemanja Nenadić (foto: MC.rs)\nKorupcija je veoma raširena u Srbiji, a samo mali broj tih krivičnih dela bude prijavljen nadležnim organima, rekao je danas programski direktor nevladine organizacije Transparentnost Srbija Nemanja Nenadić.\nNenadić je na predstavljanju izveštaja „Ka efikasnijem procesuiranju obelodanjenih sumnji na korupciju“ rekao da od 2012. do 2018. godine nije došlo do povećanja broja procesuiranja ovakvih slučajeva. Kako je naveo, javnost je često izložena informacijama o mogućoj korupciji i tvrdnjama zvaničnika, političkih aktera, nevladinih organizacija i nezavisnih državnih tela, ali one ostaju bez reakcije nadležnih državnih organa.\n„Obilje informacija nije dovoljno iskorišćeno da tužilaštvo i drugi nadležni organi postupaju proaktivno i da ne čekaju podnošenje krivične prijave kako bi razmotrili da li ima korupcije“, rekao je Nenadić.\nNenadić je podsetio da je Evropska komisija dala preporuke da Srbija ostvari učinak u borbi protiv korupcije, odnosno da se poveća broj slučajeva u kojima je korupcija gonjena i kažnjavana, naročito kada je reč o korupciji na visokom novo.\nOn je kazao da je među preporukama i hitno unapređenje kapaciteta institucija bitnih za borbu protiv korupcije, donošenje novog Zakona o Agenciji za borbu protiv korupcije i delotvorno sprovođenje strategije za borbu protiv korupcije.\nTransparentnost je pratila 32 slučaja u kojima je postojala sumnja na korupciju, a koje su pokrenuli i obelodanili novinari, nezavisni organi, uzbunjavači ili nevladine organizacije, kao i dalje postupanje policije i tužilaca.\nSaradnik Transparentnosti Zlatko Minić rekao je da su tužilaštva u tim slučajevima gotovo po pravilu bila pasivna, nisu pokretala postupke i na pitanja Transparentnosti odgovarala da u tim slučajevima nije podneta krivična prijava.\nOd 16 slučajeva za koje je Transparentnost tražila od tužilaštva informaciju da li su pokrenuti postupci, samo jednom su dobili odgovor da je postupak pokrenut.\nMinić je, između ostalog, naveo da tužilaštvo nije pokrenulo postupak povodom izjave zamenika gradonačenika Beograda Gorana Vesića koja je ukazivala na moguće zloupotrebe prilikom javnih nabavki. Ono nije proverilo ni navode predsednika Izvršnog odbora SNS Vladimira Glišića da su se pojedini funkcioneri obogatili i da ti funkcioneri, među kojima je naveo i ministarku Zoranu Mihajlović, treba da zahvale predsedniku Srbije Aleksandru Vučiću za sve što su uradili u svojim karijerama i pozicijama koje su dobili zahvaljujući njemu.\nTransparentost je od tužilaštva dobila odgovor, kako je naveo Minić, da nije podneta krivična prijava povodom navoda reditelja Lazara Ristovskog da mu je predsednik Srbije lično pomogao da snimi film „Kralj Petar I“.


Blog 100. Kako da napišem CV?Oz Bulevar\n1) Lične informacije (ime i prezime, adresa stanovanja, datum rođenja, email, broj telefona itd.) 2) Radno iskustvo (ono se ređa hronološki, od onog posla koji ste poslednji radili, pa do prvog. Ukoliko nemate radno iskustvo, možete napisati volontersko, a mogu i oba. Ukoliko imate mnogo radnog iskustva, nemojte navoditi sve poslove, već samo one koji su relevantni.) 3) Obrazovanje i osposobljavanje (ovde dodajete školu/fakultet za svaki relevantni period, počevši sa najskorijim.) 4) Lične sposobnosti i kompetencije (odnose se na životno iskustvo, odnosno na nešto što nije bazirano na vašim kvalifikacijama). Ovde treba navesti kurseve i razne seminare, ukoliko imate sertifikate. Takođe, u ovom poglavlju, obavezno naznačite koji je vaš maternji jezik, a za druge jezike koje govorite naznačite nivo (odličan, dobar, osnovni) za čitanje, pisanje i izgovor. 5) Socijalne sposobnosti i kompetencije odnose se na rad sa drugim ljudima, pozicije gde je komunikacija bitna, kao i situacije gde je timski rada veoma važan faktor. 6) Poglavlje organizacionih sposobnosti i kompetencija podrazumeva dobrovoljni rad na raznim projektima. 7) Što se tiče tehničkih sposobnosti treba navesti da umete da koristite računar i druge vrste opreme. 8) Ukoliko umete da pišete, crtate ili svirate to treba navesti u poglavlju umetničke sposobnosti i kompetencije. 9) Sve ostale sposobnosti koje nigde nisu pomenute možete upisati u druge sposobnosti i kompetencije (npr. vozačka dozvola). Na kraju, ukoliko posedujete pismo preporuke takođe navedite, kao i dodatke, odnosno priloge koje ćete poslati uz radnu biografiju (CV).\nVeštine i sposobnosti koje je poželjno navesti u CV su: 1) Pedantnost 2) Štedljivost 3) Komunikativnost 4) Strpljivost 5) Saosećajnost 6) Spretnost 7) Snalažljivost 8) Sistematičnost 9) Odgovornost 10) Upornost 11) Doslednost 12) Kreativnost 13) Ljubaznost 14) Tolerantnost 15) Ljubaznost\nNaravno, treba imati u vidu za koje radno mesto konurišete. U skladu sa tim prvo navedite osobine koje su relevantne za datu poziciju. Ono što je takođe bitno pri sastavljanju radne biografije: 1) Piše se u 3. licu jednine 2) Ne zaboravite da promenite sadržaj u zavisnosti od apliciranja na radno mesto 3) Ne duže od 2 strane 4) Mora biti vizuelno pregledna, koncizna, lepa i čista na oko; dobro organizovana i sažeta 5) Koristiti što više ključnih reči 6) Jasnoća je ključ – vi treba da objasnite poslodavcu koje veštine posedujete kao i da predstavite sva dotadašnja dostignuća i ambicije 7) Ne budite skromni – naglasite sve 8) Kada čuvate word dokument obavezno napišite kao naslov „Ime i prezime CV.doc“ (npr. Marko Marković CV.doc)


Odgovori izvršnog direktora CEGAS-a Borisa Marića, na pitanja novinara Dan-a – CEGAS\nOdgovori izvršnog direktora CEGAS-a Borisa Marića, na pitanja novinara Dan-a\n1 Sadržaj paketa reforme izbornih uslova mora biti precizno odabran i uključivati sve djelove tog sistema. Jako je važno uspostaviti kontrolu nad tokovima novca, uspostaviti sistem pune kontrole biračkog spiska, propisati jasna krivična dijela za nezakonito finansiranje kampanje i kupovinu glasova, izvršiti transformaciju DIK-a u paritetno tijelo na relaciji vlast-opozicija, a u RTCG-u postići potreban nivo profesionalnosti i nezavisnosti. Naravno sve bi mogla da prati jedna vrsta tehničke Vlade koja bi bila dodatni garant za sprovođenje izbora čiji bi rezultati biti priznati od strane svih aktera. Ona bi bila posebno važna u dijelu kontrole novčanih tokova i spriječavanja državnih resursa.\nKako god za kompromis su potrebne dvije strane. Jasno je da je opoziciona struktura postigla prilično visok stepen saglasnosti oko neophodnosti stvaranja uslova za fer i slobodne izbore, a da je osnova opozicione saglasnosti Sporazum o budućnosti. Sa druge strane ne ohrabruje ponapšanje DPS-a, iako vjerujem da je u pitanju kupovina vremena, jer je i DPS-u jasno da se pod ovim uslovima ne mogu održati legitimni izbori. Afera Koverta kao logičan i očekivan nastavak afere Snimak, zasigurno najavljuje isplivavanje i drugih oblika ili sistema zloupotrebe izbornog procesa. Državne institucije neadekvatno tretiraju ove afere, a akteri su nesmetano na državnim funkcijama. U ovakvom ambijentu legitimitet izbora visi o koncu. Svjesi su toga i u DPS-u, ali i u EU. Moraće se sjesti za pregovarački sto i kao prvo tražiti adekvatna reakcija institucija, prvenstveno Tužilaštva.\n2 Klauzula balansa je uvijek moguća opcija, ali prema zemlji koja ovako dugo pregovara bez neke veće izvjesnosti kada će se pregovori sa EU konačno završiti, pitanje je koliko bi imala efekta. Crnogorska vlast negdje sistemski usporava proces EU integracija, kroz zaista spor i loš reformski proces. Tome dodatni negativni doprinos daje podjeljenost društva i forsiranje identitetskih pitanja, što odvlači pažnju od suštinskih propusta u izgradnji institucija. Vlast insistira na političkoj kontroli institucija što proizvodi deinstitucionalizaciju i nizak nivo povjerenja građana u državne organe.\nOstaje otvoreno pitanje šta bi se zaista desilo kada bi klauzula balansa bila uvedena i pregovori suspendovani uz jasne zahtjeve za ispunjavanjem određenih pitanja da bi se isti nastavili. Velika je vjerovatnoća da bi to bio jak udarac za vladajuću strukturu koja se dobrim dijelom oslanja na marketing o šampionu EU integracija, najbrže rastućoj ekonomiji u regionu, zalaganju za evropske vrijednosti koje se survaju primjera radi sa raspisivanjem bilo kog tendera.\nSa druge strane ne bi bilo iznenađenje da DPS vlast smisli inoviranu platformu za političko preživljavanje, sličnu onoj Vučićevoj u Srbiji.\n3 Poglavlja 23 i 24 su ključ pregovora, a činjenica da će se o ovim poglavljima pregovarati do samog kraja govori o punoj svijesti u EU da crnogorsko društvo ima velike probleme sa vladavinom prava.\nDa li više treba ponavljati da su rezultati u oblasti borbe protiv korupcije i organizovanog kriminala loši, krivično dijelo pranja novca umjesto da dobije jasan epilog u vidu pravosnažnih presuđenja zloupotrebljava se u političke svrhe, zabrinjavajuća je neefikasnost u pravosudnim institucija u dijelu oduzimanja imovine stečene kriminalom. Slučajevi Kalić, Šarić, sada Koverta, pravosudni sistem ostavljaju u stalnom problemu, otkrivaju politički uticaj, obaraju povjerenje u pravosuđe, a posledica je nedostatak rezultata u poglavljima 23 i 24.\n4 Poglavlje 8 koje tretira potrebu stvaranja zdravih tržišnih uslova, onemogućavanje monopola, odstranjivanje političkog uticaja na tržišna kretanja i nelojalnu konkurenciju, poglavlje koje treba da inicira sistem pravične konkurencije, još uvijek stoji zaključano. Najavljuje se skoro otvaranje, ali se to ne dešava, činjenica je.\nTeško je vjerovati da predstavnici EK ne vide na koji način i do koje mjere se stvaraju privilegovani uslovi na crnogorskom tržištu, od uvozničkih lobija do povlašćenih graditelja malih hidro centrala. Teško je vjerovati da se biznis ideje, kao i sposobnost za njihovo sprovođenje u tako visokom procentu javljaju kod ljudi krajnje bliskih vladajućoj eliti. Upravo je protekcionizam, tipa otac premijer Đukanović potpisuje sinu koncesije za gradnju malih elektrana čiju proizvodnju mi građani plaćamo kroz uvećane račune, osnov velikog broja profitabilnih biznisa. Sa druge strane takav ambijent obeshrabruje privatnu inicijativu, država ne nudi dovoljno podsticajne mjere za razvoj biznisa, a politička pripadnost ili odnos sa vladajućim elitama mogu biti od presudne važnosti za pozitivan ili negativan epilog.\nNeće biti iznenađenje ako Crna Gora sačeka još neko vrijeme na otvaranje Poglavlje 8.\nIntervju, “Monitor” 03.05.2019


Ban zatražio hitnu deeskalaciju sukoba u Siriji\nGeneralni sekretar Ujedinjenih nacija Ban Ki-mun zatražio je danas momentalnu deeskalaciju sukoba u Siriji kako bi se pružila pomoć civilima i omogućio korak prema političkom rešenju krize.\nPutin: Niko nema vojnu superiornost nad Rusijom\nRuski predsednik Vladimir Putin poručio je danas da druge zemlje ne treba da imaju iluziju da mogu da postignu vojnu superiornost nad Rusijom.\nUkraden kod za praćenje mobilnih telefona\nAmerički i britanski špijuni hakovali su internu mrežu najvećeg svetskog proizvođača SIM kartica i ukrali kodove koji im omogućavaju da širom sveta prisluškuju komuniciranje putem mobilnog telefona, navedeno je u dokumentima koje je novinarima prosledio bivši američki obaveštajac Edvard Snouden, prenosi AP.\nNemačka voljna da pusti Grčku da izađe iz evrozone\nNemačka i njeni saveznici su spremni da puste Grčku da izađe iz evrozone, ako grčki premijer Aleksis Cipras ne prihvati evropske uslove za produženje finansijske podrške Grčkoj, izjavio je danas ministar finansija Malte, Edvard Šikluna.\nSutra razmena zarobljenika u Ukrajini\nProruske snage u jugoistočnoj Ukrajini najavile su da su spremne za razmenu zarobljenih sa ukrajinskom stranom i da će ta razmena biti započeta sutra.\nKritičan tenutak za Ukrajinu\nOvo je kritičan trenutak za Ukrajinu, izjavio je predsedavajući OEBS i ministar spoljnih poslova Srbije Ivica Dačić, ističući da je zabrinut zbog kontinuranog kršenja prekida vatre koje može doveti do nekontrolisanog nasilja, navodi se u saopštenju OEBS.\nVanredni sastanak evrogrupe o Grčkoj\nVanredni sastanak ministara finansija iz 19 članica evrozone, na kom će se raspravljati o zahtevu Atine za produženje programa finansijske pomoći, biće održan danas u Briselu.\nDačić:U narednih nekoliko nedelja poseta Ukrajini\nPredsedavajući OEBS-u, šef srpske diplomatije Ivica Dačić najavio je večeras da planira da u narednih nekoliko nedelja poseti Ukrajinu, istakavši da je neophodna primena sporazuma iz Minska i prekid vatre.


Mekons u Beogradu u okviru rođendanske turneje | Balkanrock.com\nNaslovnaVestiNajave koncerataMekons u Beogradu u okviru rođendanske turneje\nMekons u Beogradu u okviru rođendanske turneje\nOvo leto je baš neko specijalno, kao stvoreno za „sad i nikad više” događaje. Premijerni nastup u Beogradu, u klubu Elektropionir imaće alt-country veterani, Mekons, predvođeni genijalnim Jonom Langfordom i neverovatnom Sally Timms. Koncert koji će se dugo pamtiti, u organizaciji Pop Depresije i Kišobrana i uz pokroviteljstvo Leke Mladenovića, održaće se u ponedeljak 24. jula od 21h.\nMekons proslavljaju svoj 40. rođendan albumom Mekons Existentialism, koji je objavila kultna izdavačka kuća Bloodshot Records i neobičnom evropskom turnejom tokom koje će posetiti pored Velike Britanije i Budimpeštu, Beograd i Beč.\nMekons dolaze u punom sastavu, sa osnivačima benda Jonom Langfordom i Tomom Greenhalghom, pevačicom Sally Timms, harmonikašem Rico Bellom, multi-instrumentalistom Luom Edmondsom (bivši ili sadašnji član P.I.L., Billy Bragg and the Blokes, Shriekback, The Damned), bubnjarem Steveom Gouldingom (u njegovom CV-u su Graham parker & The Rumour, Elvis Costello, Gang of Four…), violinistkinjom Susie Honeyman i Baron Von Trumfio na basu.\n„Politika i tradicija nisu noviteti za Mekons, ali ono što čini ovaj album posebnim je to što je napravljen u dahu i za ovaj poseban trenutak u vremenu. Kao zvučni dokument on je dinamičan i uzbudljiv – zvučni zapis koji je zabeležio sav koncerti zanos. Kao kompletno delo, album ima moćnu poruku: to je poziv na mobilizaciju starih propalica, umetnika koji nisu odustali od svoje umetnosti i raznih drugih čudaka – svih onih koji se suprostavljaju modernom životu. To je Mekons proširena porodica koja se okuplja u nekom sobičku i peva protestne ili tužne pesme i dok to radi shvata da je snaga u tome da se bude zajedno, čak iako smo zajedno malobrojni i ako borba izgleda unapred izgubljena.” /Iz Pitchfork recenzije albuma Existentialism, ocena 7.5/\nZa Mekons je legendarni Rolling Stone novinar Lester Bangs napisao da su „najrevolucionarnija grupa u istoriji rokenrola“, a malo bendova ima takav pedigre. Objavili su dvadesetak albuma na kojima su se igrali sa apsolutno svim žanrovima: od proto britanskog panka, preko modernog folka i regea do afričkog popa ili od rokenrola do kantrija, uz još par žanrova koji još nemaju ime!\nUlaznice mogu da se kupe u pretprodaji u Zaokretu i Šikarici po ceni od 500 dinara.


Nikolić o Drinčiću, Baboviću, Škuletiću... | BN\nNikolić o Drinčiću, Baboviću, Škuletiću...\nTrener Partizna Marko Nikolić rekao je da klub mora da zadrži nosioce igre kako bi nastavio sa dobrim rezultatima iz prvog dela sezone.\nFudbal 13.01.2015 | 08:20\n"Za sada su otišli samo Stanković i Fofana, što nije mali hendikep i potrebna su nam dva-tri pojačanja na mestu štopera i desnog beka. Nadam se da će klub zadržati iskusne igrače, kao što su Drinčić, Lazović i Škuletić na duže staze i da neke od njih nagovorimo da završe karijere ovde", rekao je Nikolić.\nOn je istakao da najbolji strelac Superlige Petar Škuletić potpuno fokusiran na obaveze u klubu, uprkos tome što su crno-beli odbili brojne ponude.\n"Moramo da pokažemo respekt prema njemu, a tu ne mislim samo da mu ponudimo novi ugovor. Mislim da će ostati i da nema nikakav problem, pošto će igrati punim srcem i energijom. Isti slučaj je i sa Drinčićem za koga smo odbili pet-šest ponuda", naveo je Nikolić.\nPartizan ima šest bodova prednosti u odnosu na Crvenu zvezdu i biće mu potrebno još 13 pobeda kako bi vratio šampionski pehar u Humsku.\n"Neki već sada najavljuju 15 pobeda i ne znam da li je to upozorenje. Videćemo koliko će biti dovoljno, možda bude i deset. Ništa nismo osvojili, ali imamo dobru startnu poziciju. Iskustvo iz prošle sezone poziva na oprez", upzorio je trener Partizana.\nOn je istakao da mu prija podrška sportskog dela nove uprave kluba.\n"Desila se podrška javnosti u decembru, navijački talas, čak i od igrača što mi imponuje. Ipak, osećam ogroman teret, neće biti ništa isto i moramo da budemo još bolji. Izgleda da je moj rad ostavio trag", rekao je Nikolić.\nNikolić je na kraju istakao da bi voleo da se nekadašnji fudbaler Partizana Stefan Babović vrati u klub i na taj način praktično najavio transfer o kojem se mnogo priča u poslednje vreme.\n"To nije onaj Stefan kog iz odredjenih razloga, a možda i opravdanih navijači Partizana pamte, to je sada ozbiljan čovek", istakao je


Jovanović: Moskva oslonac za Nikolićevu odluku | N1 Srbija\nJovanović: Moskva oslonac za Nikolićevu odluku\n|16.02.2017. |17:12 >19:21\nTomislav Nikolić ima pravo da se kandiduje na izborima za predsednika Srbije samo bi bilo pošteno da kaže koji su motivi uticali na tu odluku i šta je cilj njegove kandidature, izjavio je lider Liberalno demokratske partije Čedomir Jovanović.\nJovanović je rekao da je jasno da se Nikolić na taj korak odlučio, pre svega, nezadovoljan činjenicom da je ostao bez podrške predsednika Srpske napredne stranke Aleksandra Vučića i SNS.\n"Oslonac za ovakvu odluku vidim u Moskvi i u činjenici da nikada do sada predsednik Srbije nije biran bez velikog uticaja Moskve na taj izbor. Čak i 2000.godine Koštunici nije bilo moguće da formalno stupi na dužnost predsednika pre nego što je u Beograd došao Lavrov i tako nešto omogućio", rekao je Jovanović.\nPrema njegovim rečima, u prethodnih pet godina Nikolić je bio oslonac ruskih interesa u zemlji i neko ko je svojim ponašanjem bio prepreka ne za Vučića, nego za čitavo društvo.\n"Sam Vučić je vešto manevrisao i pravio kompromise koji su mu bili potrebni kako bi učvrstio svoju vlast. U zemlji postoje krugovi koji smatraju da povlačenjem Nikolića gube oslonac u trenutku u kojem nisu sigurni kakve su namere Vučića koji je povukao radikalan potez kandidujući se za predsednika Republike", rekao je Jovanović.\nOn je dodao da su to ljudi koji su oduvek bili oslonac Nikoliću i koji su u njegovoj politici pronalazili garancije da se Srbija neće promeniti u meri u kojoj je to potreba i da će biti sigurno utočište za njih.\nNikolić pisao Vučiću, tražio da bude na čelu Vlade i SNS\nStefanović: Vučić dao korektnu ponudu, neće da trguje\nRadulović: Raskol u SNS, jedan kandidat opozicije za pobedu\nGrađanske demokratske snage, smatra Jovanović, moraju da preuzmu svoj deo odgovornosti i da "jasno kažu šta je budućnost za koju se borimo".\n"Za LDP nema dileme, Evropa, a ne Rusija, mir u Bosni, na Kosovu, u regionu. Ono oko čega ne sme da se pravi kompromis to je potpuno drugačija atmosfera u društvu", rekao je Jovanović.\nOn je ocenio da ovako radikalni potezi koji su povučeni poslednjih nekoliko dana ne doprinose tome.\n"U ovom trenutku nas ne samo Nikolićeva kandidatura, nego ono što za tom kandidaturom dolazi, obavezuje da budemo mnogo ozbiljniji da postignemo neophodne dogovore koji bi bili sidro za ovako nestabilnu i nesigurnu zemlju", rekao je Jovanović.\nOn je ocenio da će "sukob između Nikolića i Vučića učiniti dodatno jačom desnicu, dovesti do promena političkih odnosa u zemlji".\nJovanović je rekao da su parlamentarni izbori realni, ukoliko Vučić ostane bez većine zbog podela do kojih će doći u SNS, ali je istakao da su oni veliki rizik za zemlju.\n"U njih ne možemo da uđemo nepripremljeni kao što smo ušli u predsedničke izbore", istakao je.\nJovanović je rekao da je ono što je "poručio Vuku Jeremiću i Saši Jankoviću pre sedam dana danas aktuelnije nego ikad".\n"Dužni su da sednu i porazgovaraju, kao i oni koji su ih kandidovali, kako bi se postigao neophodan dogovor koji bi omogućio građanskim snagama u zemlji da izađu što jače iz ovog turbulentnog vremena, jer je ovakav haos u Srbiji, između ostalog, posledica i naših slabosti i nemoći", zaključio je Jovanović.\nKostreš: Opozicija da se objedini oko zajedničkog kandidata\nGeneralni sekretar Lige socijaldemokrata Vojvodine Bojan Kostreš ocenio je da proevropska opozicija ima "jedinstvenu priliku" da se objedini oko zajedničkog kandidata, ukoliko je tačno da će se na izborima kandidovati i aktuelni predsednik Srbije Tomislav Nikolić.\n"Ako je istina da se Nikolić kandiduje i mimo Srpske napredne stranke, to je jedinstvena prilika da se proevropska opozicija dogovori oko jedinstvenog kandidata", rekao je Kostreš agenciji Beta.\nPrema njegovim rečima, predsednički kandidati Saša Janković i Vuk Jeremić sada imaju "istorijsku šansu ali i odgovornost" da Srbiji pomognu da se definiše kao demokratska, sekularana, evropska država i da se pobedi postojeći režim.\n"Činjenica da postoji mogućnost podele glasova vladajuće koalicije na Nikolićeve i Vučićeve dovodi proevropsku opoziciju u šansu da se pobedi režim. Janković i Jeremić u ovom momentu imaju ogromnu šansu da se dogovore, ali i odgovornost da interese i sujete ne stave na prvo mesto", poručio je Kostreš.\nDodao je da ne zna da li su parlamentarni izbori mogući. "Ali, ukoliko se Nikolić kandiduje, ništa me ne bi iznenadilo", kazao je Kostreš.\nTadić: Sad se vidi da je sve bila laž\nPredsednik Socijaldemokratske stranke Boris Tadić izjavio je da vest o odluci Tomislava Nikolića da se kandiduje za predsednika Srbije pokazuje da je sve politička trgovina i da je sada prilika za opoziciju da se ujedini, promeni vlast i vrate demokratske institucije.\nTadić je kazao da će se sa Sašom Jankovićem i Vukom Jeremićem sigurno sastati danas ili sutra, ali i sa liderima raznih stranaka u nastojanju da nađe racionalno rešenje.\nOn je istakao da je sada prilika da opozicija konačno ponovo sedne za sto i razmotri nastalu situaciju i vidi da li treba izaći sa jednim kandidatom ili ono što je Vučić želeo, sa više kandidata da bi se razmrvilo biračko telo i "on (Vučić) prošao glatko, kao kroz sir, na ovim izborima"\nTagovi: Čedomir Jovanović , LDP , Tomislav Nikolić , Aleksandar Vučić , predsednički izbori\nČeda je stalno nečiji advokat, sada nije, već je advokat PROTIV Tome Nikolića od kojeg traži da objasni zašto se kandidovao! To nije tražio ni od jednog kandidata, već samo od Nikolića koji već vrši tu dužnost. Time se upisao u grupu nezrelih političara iz SNS (izuzev AV) koji ponižavaju predsednika Republike Srbije. Svi hoće u Topaloviće.\nProsvetitelj Ceda sa sveviducom kuglom.\nRusija ubija Srbiju jos od 8 sednice.


Đukanović: Brža integracija Balkana ili upliv trećih strana\nBRUXELLES - Crna Gora se danas već ponaša kao članica Evropske unije, poručio je predsjednik Milo Đukanović na redovnom plenarnom zasijedanju u Strazburu evropskim poslanicima.\nBRUXELLES - "Moskva pokušava snažno da utiče na medije, delove politike i civilno društvo u Srbiji. Rusija u Srbiji sledi svesnu politiku destabilizacije. To pruža povod za ozbiljnu zabrinutost", rekao je McAllister.\nVlada Srbije: Nacrt rezolucije o Kosovu pristrasan\nBEOGRAD - Srbija je diplomatski putem EP predočila da su delovi nacrta rezolucije o KiM "neuravnoteženi i nedosledni", naročito kad je reč o dijalogu Beograd - Priština.\nJakovčićeva rezolucija o Srebrenici uskoro u EP\nBRUXELLES - Predlog rezolucije, u kojoj se odaje počast srebreničkim žrtvama, a evropske institucije se pozivaju da preduzmu sve mere da se takav zločin nikad ne ponovi, sačinio je evropski poslanik Ivan Jakovčić.\nBRUXELLES - Evropska komisija treba obratiti posebnu pažnju na provedbu presude u predmetu Sejdić-Finci, dodali su zastupnici EP, te pozdravljaju stupanje na snagu Sporazuma o stabilizaciji i pridruživanju predviđeno 1. juna ove godine.\nMisija Evropskog parlamenta šalje misiju u znak podrške Jankoviću\nBEOGRAD - Ta misija će se baviti stanjem ljudskih prava, ali i položajem medija, odnosno situacijom u vezi sa slobodom izražavanja.\nEvropski parlament: Većinom odbačeni hrvatski zahtevi\nBRUXELLES – Zahtevi hrvatskih poslanika da se u rezoluciju Evropskog parlamenta o Srbiji ugradi niz uslova u vezi sa nerešenim pitanjima u odnosima dve države uglavnom nisu prošli kroz proceduralne filtere.\nVučić i Dodik: Rezolucija EP ne doprinosi saradnji u regionu\nBEOGRAD - Saglasili se da su mir, politička tolerancija i trpeljivost, kao i puna stabilnost, uslovi za napredak Republike Srbije i Republike Srpske.\nJoskimović: Nemačka ne koči Srbiju na evropskom putu\nBEOGRAD - "Ne mislim da Nemačka koči Srbiju, ona samo ima drugačiji pristup procesu pregovora. Nadam se da će se naći doro rešenje za nas", smatra.\nNikolić o rezoluciji EP: Žele smenu vlasti u Srbiji\nBEOGRAD - Predsednik Srbije Tomislav Nikolić saopštio je povodom Rezolucije EP o Šešelju da je EP dozvolio da ga Hrvatska instrumentalizuje u predizborne svrhe.\nŠešelj: Ponosan sam na rezolucije Sabora i EP-a\nBEOGRAD - Šešelj je na konferenciji za novinare ponovio da se sigurno neće dobrovoljno odazvati eventualnom pozivu Haškog tribunala da se vrati u pritvor.\nBEOGRAD - "U ovom slučaju u pitanju je ili licemerje neviđenih razmera ili želja da se Srbiji nanese šteta. Nema trećeg. Ne postoji ništa u današnjoj Srbiji što može da poveže našu vlast i Vojislava Šešpelja, o kojem neću ni da pričam", rekao je premijer.\nKacin: Južni tok je OK, ali sve zavisi od ponašanja Rusije\nBEOGRAD - "Savet će doneti odluku u momentu kada oceni da je potrebna. Sve su to veoma jasne i odlučne političke poruke Moskvi", kazao je on.\nKukan: Srbiji do EU treba najmanje osam godina\nBEOGRAD - "Neki srpski političari imaju veliki entuzijazam kada je reč o brzini kojom zemlja može da ide ka EU. To je lepo, ali mora da se bude veoma realan."\nKacin: Srbija mora da istraži sve zločine Miloševićevih tajnih službi\nSTRASBOURG - "Politička pozadina ubistva premijera Zorana Đinđića mora da se reši jednom za svagda", poručio je izvestilac u uvodnom govoru.\nKacin: Srbiji nećemo vratiti vize\nBEOGRAD - On je objasnio da je procedura takva da, tek po zahtevu neke od zemalja članica EU za privremeno uvođenje viza, Evropska komisija detaljno proverava tu inicijativu i nakon toga donosi odluku.\nKacin: Pregovori sa Srbijom krajem godine\nBEOGRAD - "Znači da je 2013. ta godina. Može to biti i u januaru 2014. godine. Ali Komisija je svoje uradila, EP je svoje uradio, a u mom izveštaju jasno stoji da istrajemo na tome da je Srbija zaslužila da međuvladina konferencija bude održana još ove godine."\nKacin: Otvoriti temu autonomije Vojvodine\nBEOGRAD - "Trenutni okvir autonomije je neizvestan i nejasan, što sprečava Vojvodinu, a samim tim i Srbiju da razvija svoje kapacitete", kaže Kacin.\nFajon: Za sada nema opasnosti od uvođenja viza\nBEOGRAD - Fajon je ocenila da je usvajanjem ove rezolucije "ozbiljno ugrožena budućnost vizne i politike susedstva EU"\nEvropski parlament izglasao mehanizam za ponovno uvođenje viza\nBEOGRAD - Poslanica Tanja Fajon je danas zatražila da se glasanje odloži, nazvavši predlog mehanizma "ilegalnim" jer ograničava prava parlamenta. Njen predlog je odbijen, a mehanizam je potom izglasan.\nKacin poručuje Srbiji: Hitno imenovati pregovarača\nBEOGRAD - Kacin smatra da je imenovanje glavnog pregovarača trebalo obaviti ranije, "ali činjenica je da je rekonstrukcija vlade preduslov za ovaj korak i prioritet koji treba zavrsiti što pre".


Gradonačelnik Šapca, političar u pokušaju, sakupljač „izbornih baba i žaba“ – misli da je toliko bitan, da traži javno izvinjenje od predsednika države!?! - Embargo\nZelenović više ne zna kud udara. Da bi skrenuo pažnju sa brljotina koje je u poslendjih nekoliko godina počinio u ovom gradu sa projektima i investicijama koje nije realizovao, nenamenski trošeći novac iz budžeta zbog čega ga,nakon prijave Državnog revizora, goni i tužilaštvo – rešio je da glumi žrtvu. Malo mu je bilo da okleveta svoju državu odlaskom u Strazbur, pa se dosetio da širi priču o tome da je u velikoj opasnosti i da mu se preko Fejsbuka priprema linč, o čemu je, kako je navodio preko svojih medija, ugrožena bezbednost , i njega i njegove porodice. Prijavio je, preneli su mediji, posebnom Odeljenju za tehnološki kriminal ceo slučaj, ali avaj, tužilaštvo niti bilo ko ne reaguje na to, već on i dalje, kako kaže, živi u strahu.\nSve je počelo na poslednjoj sednici Skupštine grada, na kojoj je glavna tema bila budžet. Iskoristio je skupštinsku govornicu da uputi poziv na proteste u Beograd, da se bore za smenu vlasti, naravno bez izbora, jer ih on i okupljeni mu prijatelji, ne priznaju kao način dolaska na vlast. Zauzeo je i mesto presedavajućeg Saveza za promene, ali ga niko i ne spominje u izveštajima, kao da i ne poswtoji! Ali je zato glavni lik u novinama koje „časti i levom i desnom rukom budžetskim novcem“, kao i u lokalnim medijima, koji ga lažu, da je najumniji i najmudriji političar na ovim prostorima!?\nKada mu je sa govornice replicirao šef odborničke grupe SNS-a Aleksandar Pajić, pitajući ga, kako bi bilo da sada naprednjaci organizuju proteste u Šapcu protiv vlasti, kao što to on čini u Beogradu, gde ga niko ne zna, provocirajući je rekao „jedva čekam“!?\nA onda je na fejsbuk stranici „Oslobodimo Šabac“, jedan od korisnika je pozvao gradjane da se okupe ispred njegove zgrade i oteraju ga iz grada!?\nTo je,po tumačenju Zelenovića bio poziv na linč, zbog čega je otkasao do tužilaštva da se raspita što ne reaguju? Ispred njegove zgrade niko se nikada nije okupio, niti je učinio bilo šta loše, niti sprečio ikoga od članova njegove porodice da udje ili izadje u zgradu.\nŠta su sve njegovi šetači pisali na fejsbuku, komentarisali, ne bi stalo na desetine stranica Embarga, te ne treba trošiti vreme. One“ divne birane“ reči upućene ženama, političarima, predsedniku države…\nOvaj umišljeni lider u koloni sa Djilasom ,Obradovićem .. svake subote traži smenu režima u Beogradu, bežeći od izbora kao đavo od krsta?! Traži izvinjenje lično od predsednika države Aleksandra Vučića ,jer agresija koju on vidi dolazi odozdo, od funkcionera SNS-a ,od Aleksandra Vučića,mudro zaključuje Zelenović.\nZa slogan „Stop krvavim košuljama“ izgubili su svaki razlog momentalno, jer je odmah uhvaćen čovek koji je napao Borka Stefanovića. Bilo je stop nasilju i kada je pronadjen palikuća novinara.Na lokalnim medijima koje kontroliše, niko ga nikada nije pitao za neispunjena obećanja koje je dao građanim, u loklanim novinama nema ni jednog komunalnog problema problema sa kojima se suočava običan čovek u ovom gradu! Nema toplih ljudskih priča o siromašnima.. . Ali zato se uživo prenose protesti iz Beograda.To Šapčane zanima, a ne zanima ih besmisleno raskopavanje ulica po ko zna koji put, ne zanima ih, gde je kvantaškapijaca, Centar za otkup i preradu voća, Sava park, podzemna garaža. Gde su stanovi u vlasništvu grada, zašto prodaju tuđu imovinu , ko je ostavio bez hleba hiljade radnika u ovom gradu?\nSedi Zelenoviću u „mrtvom“ Šapcu, a hoće da rešava državne probleme i poslove, kojima nije ni do kolena!? Sabrao čovek „babe i žabe“, napravio vlast u ovom gradu, samo da bi izigrao volju građana Šapca…\n← Stigla poruka CNN-a srpskoj ispostavi, TV N1: “Puštajte Vuka! On zna šta treba da radi…”!? (2)\nOpoziciono nasilje →


60 godina međunarodne saradnje u krivičnim stvarima – NovostiDana.rs\nNeophodno je jačanje kapaciteta sudija, tužilaca, ali i državnih službenika koji se bave pitanjima u vezi sa uzajamnom pravnom pomoći, ali je napredak u ovoj oblasti već primetan. Ovo je bio jedan od zaključaka konferencije “Međunarodna pravna pomoć u krivičnim stvarima iz perspektive zaštite ljudskih prava”, organizovane 13. maja u Beogradu, u okviru zajedničkog projekta Evropske unije i Saveta Evrope “Podrška efikasnim pravnim sredstvima i uzajamnoj pravnoj pomoći”. Konferencijom je obeležen završetak dvoipogodišnjeg projekta u okviru kojeg je kroz komponentu o uzajamnoj pravnoj pomoći pružena podrška pravnim stručnjacima iz Srbije prilikom bavljenja pitanjima iz ove važne oblasti međunarodne saradnje Srbije.\nGordana Janićijević, zamenica Republičkog javnog tužioca, prepoznala je značaj koji dva programa Saveta Evrope – Horizontal Facility za Zapadni Balkan i Tursku i Evropski program edukacije o ljudskim pravima za pravnike (HELP) – imaju za Republičko javno tužilaštvo. „Međunarodna saradnja u krivičnim stvarima, posebno u kontekstu zaštite ljudskih prava, ključni je preduslov za uspešnu borbu pravosuđa protiv kriminala. Zbog toga je znanje koje su tužioci stekli kroz ove aktivnosti značajno, a obuke prilagođene potrebama tužilaca su značajno ojačale naše kapacitete,” rekla je Janićijević.\n„Srbija je ratifikovala 25 konvencija Saveta Evrope koje se bave međunarodnom saradnjom u krivičnim stvarima, uključujući i Evropsku konvenciju o međusobnom pružanju pravne pomoći u krivičnim stvarima, čiju 60. godišnjicu obeležavamo ove godine. Međutim, odlučnost i sposobnost nacionalnih vlasti da ožive standarde sadržane u ovim dokumentima je od ključnog značaja. Izvanredan nivo saradnje postignut u okviru ovog programa svedoči o tome da su pravosudni i tužilački organi u Srbiji svesni postojećih nedostataka, ali što je još važnije, posvećeni su radu na unapređenju svojih kapaciteta“, rekao je Sergej Dikman, koordinator programa u okviru Odeljenja za primenu ljudskih prava na nacionalnom nivou, Saveta Evrope.\nŠefica političkog sektora Delegacije Evropske unije u Srbiji, Nora Hajrinen, čestitala je tužiocima i zamenicima tužilaca na završetku HELP kursa o međunarodnoj saradnji u krivičnim stvarima. „Vladavina prava je od vitalnog značaja za zaštitu prava građana i zato Evropska unija podržava Srbiju u procesu reforme pravosuđa. EU izdvaja 200 miliona evra godišnje za podršku naporima Srbije na putu pristupanja Evropskoj uniji i iako su reforme skupe, one su ključne za poboljšanje kvaliteta života građana Srbije“, zaključila je Hajrinen.\nU poslednje tri godine, kroz zajednički program Evropske unije i Saveta Evrope „Horizontal Facility za Zapadni Balkan i Tursku“ i projekat u okviru njega, “Podrška efikasnim pravnim sredstvima i uzajamnoj pravnoj pomoći”, Savet Evrope je sarađivao sa Republičkim javnim tužilaštvom i Pravosudnom akademijom na kreiranju i sprovođenju HELP kursa na daljinu o međunarodnoj pravnoj pomoći u krivičnim stvarima i na jačanju kapaciteta tužilaca u vezi sa temama koje se odnose na međunarodnu pravnu pomoć. 15 tužilačkih pripravnika i 53 tužilaca ili zamenika tužilaca je završilo kurs prilagođen pravnom poretku Srbije i potrebama tužilaca u Srbiji.


NovaEnergija.net » #PorodicneFirme2017 – Velimir Gavrilović: Region je toliko povezan da ne možemo govoriti o konkurentnosti jednog tržišta u odnosu na druge generalno! #PorodicneFirme2017 – Velimir Gavrilović: Region je toliko povezan da ne možemo govoriti o konkurentnosti jednog tržišta u odnosu na druge generalno! – NovaEnergija.net\nPrezenter Case Study – ENERGIA Gas and Power i učesnik panela “Najveći izazovi za porodične firme” bio je Velimir Gavrilović, direktor privrednog društva ENERGIA Gas and Power d.o.o. Beograd, koji nam je na konferenciji rekao:\n“Region je toliko povezan da ne možemo govoriti o konkurentnosti jednog tržišta u odnosu na drugo generalno. Može tržište da bude konkuretno u određenom vremenskom periodu tokom godine, u jednom mesecu, u dve nedelje itd. Zato što cena električne energije na svim tržištima Evrope, pa i ovim našim regionalnim, osciluje bukvalno od sata do sata potrošnje…“.\n#PorodicneFirme2017 – Velimir Gavrilović: Region je toliko povezan da ne možemo govoriti o konkurentnosti jednog tržišta u odnosu na druge generalno! was last modified: March 23rd, 2017 by Jelena Jovičić\nENERGIA Gas and Powerporodicne firme 2017velimir gavrilović\nDragan Penezić: Država, odgovorna privreda i građani...\nTesla Motors najinovativnija kompanija na svetu u...\nSamit 100 biznis lidera: Digitalizacija je velika...


Izložba ,,Novi Bečej u objektivu – Fotosafari 2019’’ – RNC Heritage\nNaslovna Izložba ,,Novi Bečej u objektivu – Fotosafari 2019’’\nNakon nedavno završenog fotosafarija koji je održan u Novom Bečeju sa ciljem predstavljanja prirodnih i kulturnih vrednosti Novog Bečeja, u petak, 15.11.2019. sa početkom u 18 časova u holu Doma kulture opštine Novi Bečej, otvoriće se izložbena postavka nastalih radova. Fotosafari je okupio fotografe iz Srbije i Mađarske, a od prispelih radova, žiri je izdvojio najbolje. Radovi obuhvataju aspekte zore i svitanja, dana, sumraka i večeri a protkani su motivima Arače, Slanog kopova, Glavaševe kuće, Novobečejskih ulica i naših meštana.\nOvom prilikom pozivamo sve zainteresovane da prisustvuju otvaranju izložbe i da uživaju u momentima uhvaćenim oštrim umetničkim okom fotografa. Ulaz je slobodan, a izložba će biti postavljena u holu Doma kulture opštine Novi Bečej do 30.11.2019.


Kurs i obuka - upoznajte se sa metodom analize vrednosti\nUpoznajte se sa metodom analize vrednosti - Audio verzija\nVlasnici privatnih kompanija, te rukovodioci i menadžeri firmi kako u privatnom, tako i u državnom sektoru navedeni su kao osobe na koje je primarno usmerena stručna obuka i kurs - upoznajte se sa metodom analize vrednosti. Pored toga, navedeni obrazovni program namenjen je i svim ekspertima koji su angažovani u oblasti proizvodnje, razvoja usluga, nabavke, marketinga i srodnih domena, ali i naravno svim pojedincima koje zanimaju teme predviđene za obradu tokom ovog nastavnog procesa.\nOni koji žele da pohađaju pomenutu edukaciju moraju da najpre prođu kroz proceduru prijavljivanja, što mogu da obave u najbližoj poslovnici Obrazovnog centra Akademije Oxford, elektronskim putem ili jednostavnim telefonskim pozivom na neki od brojeva organizatora. Tom prilikom potrebno je da navedu svoje ime i prezime, tačan datum rođenja i broj mobilnog ili fiksnog telefona koji koriste, a ubrzo zatim biće pozvani na zvanični upis na seminar. Taj postupak se uvek obavlja u nekoj od poslovnica pomenute obrazovne institucije i tada je potrebno da prijavljeni predaju ovlašćenom licu određena dokumenta. Ona će im biti blagovremeno tačno naznačena, kako bi mogli da ih prikupe i pripreme se za upisnu proceduru.\nKako bi izašao u susret zahtevima svih kandidata, organizator je obezbedio nekoliko mogućnosti za pohađanje nastave. Tako osobe koje su prijavljene u statusu fizičkih lica mogu edukaciju da prate na klasični način, a njihov izbor takođe može da bude i online kurs i obuka - upoznajte se sa metodom analize vrednosti. U prvom slučaju dolaziće na časove u najbližu poslovnicu pomenute institucije, prema rasporedu koji budu dobili. Tamo će se obučavati u vrlo prijatnom ambijentu i uz korišćenje svih savremenih obrazovnih sredstava. Ako se, pak opredele za časove preko interneta, biće obavezni da pre toga na svoj računar instaliraju namenski softver. To će im omogućiti da se edukuju upravo prema ovom principu, a ako ne budu uspeli da samostalno odrade pomenuti zadatak, mogu da se svakog dana tokom radnog vremena obrate IT stručnjacima u bilo kojoj poslovnici organizatora, gde će dobiti odgovarajuću tehničku podršku.\nKada izaberu između klasičnog i online rada, pojedinačni polaznici i treba da navedu da li nastavu žele da prate pojedinačno, u grupi ili u paru. Oni koji se odluče za individualni model praćenja predavanja moći će da predviđene obrazovne rezultati postižu tempom koji im najviše odgovara, budući da neće imati kome da se prilagođavaju. Nadležni predavač će sve vreme nastojati da ih uključi u komunikaciju i podsticaće ih da diskutuju, iznose svoje mišljenje o konkretnoj temi, saglašavaju se ili osporavaju iznete činjenice. Na taj način će steći preciznu sliku o sposobnostima konkretnog polaznika, brzini kojom usvaja odgovarajuća znanja i, generalno o njegovim ličnim karakteristikama, te će u skladu sa tim oblikovati svoj predavački rad, kako bi mu omogućio da što brže napreduje. Ovi kandidati dobiće i mogućnost da, pre nego što edukacija startuje navedu koji im termini za održavanje časova najviše odgovaraju, kada bi želeli da nastava počne i, uopšteno govoreći kakav ritam rada im pogoduje. Ako se sa tim budu saglasili njihov profesor i koordinator za nastavu u instituciji organizatora, predloženi raspored će se zvanično usvojiti i u skladu sa njim će se odvijati celokupna obuka.\nOsobe koje žele da rade u društvu i u dinamičnoj i aktivnoj atmosferi mogu da pohađaju grupni seminar - upoznajte se sa metodom analize vrednosti. Kako pravila predviđaju, nastavu u tom slučaju zajednički može da prati najmanje četvoro, a maksimalno osmoro polaznika, jer je taj broj procenjen kao najpogodniji za uspostavljanje bogate interakcije među članovima grupe u kojoj će opet svako od njih dobiti dovoljno prostora i vremena za lični napredak i iskazivanje svojih stavova tokom edukacije. Bitno je da ovi polaznici znaju da neće moći da, na osnovu svojih potreba traže održavanje časova u određenim terminima niti početak nastave onda kada njima odgovara, pošto će sve ove pojedinosti unapred da odredi koordinator u okviru određene poslovnice pomenute institucije. Od prijavljenih se očekuje da se naznačenom rasporedu rada u potpunosti prilagode i da u vezi sa tim ne ulažu nikakve prigovore, jer se on neće menjati do kraja sprovođenja programa.\nOni koji ne žele da rade potpuno odvojeno od ostalih, a opet im ne prija izrazito aktivna grupna atmosfera mogu da odaberu poluindividualni pristup, te da se obučavaju u paru, zajedno sa još jednim kandidatom. Ovaj model rada omogućava polaznicima da podjednako tokom nastave dolaze do izražaja, da jedno drugom predstavljaju podršku i oslonac, ali i da se uvežbavaju u ispoljavanju maksimalne tolerancije prema stavovima druge osobe. Takođe će moći da se najpre jedno sa drugim, a potom i sa svojim profesorom i ovlašćenim predstavnikom pomenute institucije dogovore u vezi sa svim detaljima koji se odnose na organizaciju rada, pa tako utvrde datum početka programa, termine i učestalost održavanja časova koji će svima da odgovaraju.\nUkoliko su za ovu edukaciju zainteresovani radnici određenog preduzeća sprovodi se korporativna obuka i kurs - upoznajte se sa metodom analize vrednosti koja se održava na klasičan način, ali i preko interneta. Polaznici koji žele da nastavu prate uživo moći će da dolaze na časove u savremeno opremljene prostorije najbližeg predstavništva organizatora ili će, pak predavanja da prate u svom radnom okruženju, te na bilo kom drugom mestu koje smatraju pogodnim, ukoliko tamo ima tehničkih uslova za održavanje i praćenje obuke. Vreme kada će početi njihov seminar, kao i termine i ritam sprovođenja časova utvrdiće zajednički zvanični reprezent kompanije u kojoj su zaposleni i koordinator za nastavu u određenoj poslovnici naznačene obrazovne institucije.\nČime se bavi kurs i obuka - upoznajte se sa metodom analize vrednosti?\nJedan od osnovnih ciljeva svake kompanije bez sumnje je kontrola i smanjivanje troškova. U tu svrhu se koriste mnogi instrumanti, a ovlašćeni stručnjaci će kandidate na predavanjima kojima počinje stručni seminar - upoznajte se sa metodom analize vrednosti uputiti u osnovna pravila ovog postupka. Između ostalog će im objasniti da je cilj čitave procedure detekcija i eliminacija svih davanja koja nisu neophodna za vrednost ili funkciju određenog proizvoda ili usluge. Polaznici će saznati i da je u pitanju jedan vrlo sistematičan proces u koji treba da budu uključeni stručnjaci za nabavku, prodaju i proizvodnju, ali i dobavljači i kupci, odnosno korisnici. Na narednim časovima biće reči o planu rada kod analize vrednosti, a posle toga će ovlašćeni stručnjaci predstaviti prisutnima osnovnu i sekundarnu funkciju pomenutog postupka. Profesori će se osvrnuti i na osobine prestižnih funkcija, a zatim će govoriti o funkcionalnoj i troškovnoj analizi. Između ostalog će objasniti da se na taj način procenjuje vrednost u odnosu na funkciju i troškove koji su vezani za konkretne proizvode ili usluge. Osim toga se metodološki ispituju koristi i rizici različitih opcija i određuju najefikasniji načini za postizanje zadatih ciljeva.\nTokom predavanja koja obuhvata obuka i kurs - upoznajte se sa metodom analize vrednosti profesori će predstaviti kandidatima i takozvanu Kano analizu, nazvanu po njenom idejnom tvorcu Noriakiju Kanou. Reč je o jednoj vrlo funkcionalnoj i korisnoj metodi kojom se vrši procena kvaliteta i konkurentnosti proizvoda ili usluge na tržištu. Polaznici će saznati da se uz pomoć naznačenog modela može utvrditi koje to karakteristike utiču na zadovoljstvo kupaca i motivišu ih na kupovinu ili korišćenje određene usluge. Predavači će objasniti da se, prema principima ove analize zadovoljstvo kupaca deli na tri grupe zahteva. Napomenuće im da se osnovni zahtevi (Expected Needs) odnose na one osobine proizvoda ili usluge koje korisnici podrazumevaju i koje predstavljaju minimalni uslov da bi oni bili zadovoljni. Pored toga, kandidati će saznati da jednodimenzionalni zahtevi (Normal Needs) obuhvataju karakteristike usluga i proizvoda koje su kupcima najbitnije, dok takozvani uzbudljivi zahtevi (Exciting Needs) doprinose visokom stepenu zadovoljstva korisnika.\nOvlašćeni stručnjaci će takođe napomenuti polaznicima da se Kano model sastoji od četiri faze, te će objasniti koji se postupci odnose na etapu istraživanja, na analizu, dijagram i startegiju. Pre no što se završi kurs i obuka - upoznajte se sa metodom analize vrednosti prisutni će biti informisani i o finansijskim pokazateljima za procenu ulaganja u nove proizvode, a biće upućeni i u nova rešenja koja zahtevaju značajnija finansijska davanja. Profesori će im takođe predstaviti i kombineks metodu u postupku analize upotrebne vrednosti, a završni deo edukacije će se odvijati u formi radionice. Tada će kandidatima biti predstavljeni primeri iz realnog poslovanja, praktično će im biti prikazan postupak razvoja novih proizvoda, kao i aktivnosti koje se najčešće preduzimaju u cilju poboljšanja postojećih. Biće im, svakako navedeni i razni pozitivni i negativni primeri i ukazano na najčešće greške koje se javljaju u toku procesa analize vrednosti. Tako će polaznici, nakon završene obuke biti sposobni da značajno poboljšaju poslovni uspeh kompanija za koje rade, budući da će u potpunosti ovladati ovom veoma korisnom metodom.\nKada i gde se odvija stručni seminar - upoznajte se sa metodom analize vrednosti?\nOsobe koje su na edukaciju prijavljene kao pojedinci mogu da nastavu prate uživo, to jest za njih može da se organizuje klasična obuka i kurs - upoznajte se sa metodom analize vrednosti. Tada će na predavanja, prema rasporedu koji budu dobili da dolaze u najbliže predstavništvo naznačene institucije, a takođe imaju opciju da odaberu online seminar, koji će pratiti preko interneta. U tom slučaju su obavezni da na svoje kompjutere, pre početka nastave instaliraju tačno određenu vrstu softvera, što će najverovatnije uspeti da urade samostalno jer je u pitanju relativno jednostavan informatički zadatak. Ako se, pak ne budu snašli ili budu imali nekih dodatnih pitanja, svakako mogu da računaju na pomoć informatičkih stručnjaka u bilo kojoj poslovnici navedene institucije.\nOvi kandidati takođe nastavu mogu da prate u grupi, što predstavlja seminar za koji je karakteristična saradnička atmosfera i zajednički oblik rada. U tom slučaju, predavanjima istovremeno prisustvuje minimalno četvoro prijavljenih, jer bi u prisustvu manjeg broja osoba bilo vrlo teško uspostaviti aktivnu komunikaciju i dati svakome od njih mogućnost da ostvari predviđene rezultate. U sastavu jedne grupe može biti maksimalno osmoro polaznika, a bitno je napomenuti da oni neće moći ni na koji način da utiču na raspored po kome će se edukacija odvijati. Radi se o tome da će vreme i učestalost održavanja časova, kao i datum za početak obuke da definiše isključivo koordinator za nastavu u određenom predstavništvu pomenute institucije. Svi kandidati se njemu moraju maksimalno prilagoditi, jer neće biti podložan promenama sve do kraja sprovođenja pomenutog programa.\nPolaznici čiji izbor bude poluindividualni kurs i obuka - upoznajte se sa metodom analize vrednosti radiće zajedno sa još jednom osobom i dobiti priliku da navedu kada im odgovara da edukacija počne, kao i koji termini i učestalost održavanja časova bi se najbolje uklopili u njihovu ustaljenu dnevnu rutinu i ispunjavanje drugih dužnosti koje imaju. U vezi sa tim će morati da se konsultuju sa svojim profesorom i ovlašćenim predstavnikom organizatora pa će, ukoliko se svi učesnici obrazovnog procesa sa tim saglase moći da rade u skladu sa planom delovanja koji su naveli.\nOni koji smatraju da se najbolji obrazovni rezultati postižu samostalnim radom mogu da odaberu individualni pristup i da budu jedini koje će nadležni predavač podučavati tokom pomenutog procesa. Za ovaj model rada karakteristično je maksimalno prilagođavanje edukativnog postupka samom kandidatu, te će mu stoga biti omogućeno da naznači kada bi želeo da nastava počne, kao i koji termini i učestalost održavanja časova bi ponajmanje poremetili njegov način života i ostale obaveze koje treba da ispuni. Ako to bude prihvatljivo nadležnom stručnjaku koji vodi edukaciju i koordinatoru za nastavu u određenoj poslovnici organizatora, predloženi raspored će postati zvaničan i to će polazniku svakako omogućiti da se lakše organizuje i sa manje opterećenja i stresa prođe pomenuti program. Ovo je zapravo jedna vrlo podsticajna sredina za ostvarivanje brzih rezultata, budući da je proces učenja znatno olakšano činjenicom da je profesor u potpunosti fokusiran samo na jednu osobu, te je u prilici da proceni njene sposobnosti, brzinu kojom uči i da novo gradivo što je moguće više nadoveže na njegova prethodna znanja. Polaznik će takođe moći da sa svojim predavačem ostvari aktivnu komunikaciju, da iznosi svoje mišljenje u vezi sa temom koja se obrađuje, te da i na taj način proširuje i produbljuje svoje kompetencije.\nAko se za ovaj program prijave zaposleni u određenoj firmi, sprovodi se korporativni seminar - upoznajte se sa metodom analize vrednosti. Ovi kandidati će raditi prema rasporedu koji budu u dogovoru odredili zvanični reprezent konkretne kompanije i koordinator za nastavu u određenoj poslovnici organizatora. Oni će, dakle precizirati kada edukacija počinje, kao i kojim danima i u koliko sati će se održavati predavanja, nezavisno od toga da li se nastava odvija na klasičan način ili preko interneta. Treba istaći da polaznici koji budu želeli da uživo prate obuku mogu da dolaze na časove u najbližu poslovnicu naznačene obrazovne institucije, ali se njihova nastava može sprovoditi i u adekvatnom prostoru preduzeća u kome su zaposleni, kao i na bilo kojoj drugoj lokaciji koja njima odgovara, pod uslovom da tamo ima tehničkih mogućnosti za valjano sprovođenje obrazovnog procesa.\nKako je organizovana obuka i kurs - upoznajte se sa metodom analize vrednosti?\nKandidati koji žele da prođu kroz učenje kao kroz jedan aktivni socijalni proces mogu da traže da se za njih organizuje grupni kurs i obuka - upoznajte se sa metodom analize vrednosti. Tada ciljeve ovog obrazovnog procesa zajednički ostvaruje minimalno četvoro polaznika, dok takođe u okviru grupe ne može ni da ih bude više od osmoro, kako bi se moglo garantovati za visok kvalitet rada. U takvoj atmosferi postiže se i viši nivo motivacije, a ostvaruje se aktivno usvajanje znanja i saradnja među svim učesnicima. Prijavljeni će, međutim morati da se prilagode terminima za održavanje časova koje bude definisao koordinator za nastavu u određenom predstavništvu pomenute institucije, a takođe će morati da prihvate i predviđeni tempo rada i datum za startovanje kompletnog programa. U vezi sa tim neće moći da iznosi bilo kakve svoje lične zahteve, jer se oni neće uzimati u obzir budući da je nemoguće istovremeno izaći u susret potrebama svih članova grupe.\nOni koji budu pratili edukaciju u paru, odnosno koji se opredele za poluindividualni princip rada moći će, međutim da se najpre međusobno, a potom i sa nadležnim profesorom i ovlašćenim predstavnikom organizatora dogovore oko svih pojedinosti vezanih za nastavni proces. Tako će zajednički da utvrde vreme početka edukacije, termine i učestalost održavanja časova kojima će svi biti zadovoljni. Takođe će dobiti priliku da nove informacije i znanja, osim putem praćenja predavanja ovlašćenog stručnjaka, usvajaju i kroz komunikaciju sa svojim partnerom, razmenu mišljenja, ideja i iskustava.\nOsobe koje žele da se edukuju sasvim nezavisno od ostalih mogu da prate individualni seminar - upoznajte se sa metodom analize vrednosti. Tada se konkretnom polazniku posvećuje maksimalna pažnja i sve vreme se podstiče da učestvuje u komunikaciji sa svojim profesorom, da mu postavlja pitanja o svemu što mu nije jasno i razgovara sa njim u vezi sa određenom temom. Tokom rada profesor će uzimati u obzir sve lične karakteristike dotičnog kandidata, njegovo predznanje, mogućnosti i brzinu kojom usvaja nove informacije. Prijavljeni će tako moći i da jednostavnije i lakše sagleda svoj napredak, a od predavača će nakon svake etape u radu dobijati komentare o postignutim rezultatima i uputstva za dalje usavršavanje. Takođe će imati priliku da se izjasni u vezi sa rasporedom rada, to jest da odredi datum početka sprovođenja programa, vreme i učestalost održavanja časova. Da bi taj plan delovanja postao zvaničan, moraju ga međutim prihvatiti profesor i koordinator za nastavu u instituciji organizatora.\nBilo da se edukuju pojedinačno, u paru ili u grupi, ovi kandidati mogu nastavu da prate na standardni način, te da na časove dolaze u utvrđeno vreme u najbliže predstavništvo pomenute institucije. Tamo će pratiti predavanja osvedočenih stručnjaka u prostorijama koje su opremljene svim savremenim obrazovnim sredstvima i u jednoj prijatnoj i podsticajnoj atmosferi. Polaznici imaju mogućnost i da traže da se za njih nastava organizuje online, za šta će morati da obezbede stabilnu internet konekciju i korišćenje sopstvenog računara. Takođe su obavezni da blagovremeno na svoj kompjuter instaliraju specijalni tip softvera, a ukoliko to ne budu uspeli samostalno da urade mogu svakako da računaju na tehničku podršku stručnih lica u svakoj poslovnici navedene obrazovne institucije.\nAko se kordinatoru za nastavu u određenoj poslovnici organizatora obrati predstavnik neke kompanije sa željom da tamošnji radnici pohađaju pomenutu edukaciju, sprovešće se korporativna obuka i kurs - upoznajte se sa metodama analize vrednosti. Tada predavanja mogu da se prate preko interneta, a nastava može da bude organizovana i na klasični način, te da kandidati na časove dolaze u najbliže predstavništvo pomenuti institucije ili, pak da se obučavaju u okviru firme gde su zaposleni, ali i na bilo kojoj drugoj lokaciji koja im odgovara, ukoliko tamo ima tehničkih mogućnosti za kvalitetan obrazovni rad. U svakom slučaju, vreme kada će oni početi sa seminarom, termine i ritam održavanja časova sporazumno će definisati osoba koju je za to ovlastila konkretna firma i koordinator u okviru institucije organizatora.\nKoliko je predviđeno da traje kurs i obuka - upoznajte se sa metodom analize vrednosti?\nPrema planu organizatora, pomenuta edukacija će se odvijati kroz 14 školskih časova, što znači da će nastava ukupno trajati 630 minuta. Takođe je naznačeno da će se predavanja održavati 7 dana u vidu dvočasa, što znači da će se program sprovoditi u ritmu 7 puta po 90 minuta.\nOvaj tempo delovanja važi samo za polaznike koji budu pohađali grupni seminar - upoznajte se sa metodom analize vrednosti, pošto tada sve pojedinosti obrazovnog procesa utvrđuje koordinator za nastavu u pomenutoj obrazovnoj instituciji, a kandidati na to nemaju uticaja.\nOsobe koje budu pohađale korporativnu nastavu imaće isti broj časova, ali ne obavezno i takav raspored, budući da će termine i učestalost održavanja njihovih časova, kao i datum kada će nastava da počne da definišu zvanični predstavnik kompanije u kojoj su zaposleni i ovlašćeni reprezent institucije organizatora.\nPolaznici čiji izbor bude individualna obuka i kurs - upoznajte se sa metodama analize vrednosti, kao i oni koji se budu edukovali u paru takođe će imati 14 školskih časova, ali će u vezi sa rasporedom rada, to jest oko termina i učestalosti održavanja časova da se dogovaraju sa svojim predavačem i ovlašćenim predstavnikom pomenute institucije i utvrditi plan delovanja koji će im svima podjednako odgovarati.\nSpisak gradova za kurs i obuku "Upoznajte se sa metodom analize vrednosti"


Sumornih devedesetih kada su plate bile nekoliko maraka, a ljudski život vredeo još manje, neke stvari su ipak uspele da sačuvaju svoju vrednost. Šverceri, ratni profiteri, kontroverzni biznismeni preko noći su sticali ogroman novac, čime je [...]\nSamo trenutak je bio dovoljan u subotnjoj emisiji Zorana Kesića da Srbija, a i van naše zemlje, upozna talentovanog Teodora Tošića iz Valjeva. Dvadesetjednogodišnji Teodor Tošić je kompoziciju "Just a Moment", sa budućeg albuma "Pangea", [...] · 9 komentara\nU Valjevu su u poštanskim sandučićima i na automobilima ostavljeni flajeri sa pitanjem – ko laže, predsednik Srbije Aleksandar Vučić ili ministar policije Nebojša Stefanović? Predsednik Srbije Aleksandar Vučić je, 5. novembra gostujući na [...] · 3 komentara\nGvozdenović od kočanjke do tepih bombardovanja\nGradonačelnik Valjeva Slobodan Gvozdenović je, sa zvanične internet stranice Valjeva, poručio liderima opozicije Draganu Đilasu, Vuku Jeremiću i Bošku Obradoviću da "predsednik Vučić za fašiste i kriminalce ima samo tepih bombardovanje!". [...] · 11 komentara\nStudenti nekoliko evropskih zemalja, koji su pre par godina posetili Istraživačku stanicu Petnica, u čudu su komentarisali puteve i ulice u Srbiji. Naročito im je bila "zanimljiva" deonica puta Ćelije-Valjevo, deo kroz Lajkovac, ali ništa manje [...] · 8 komentara\nMaturanti Valjevske gimnazije - primer zrelosti\nVelika matura smatra se svojevrsnim ispitom zrelosti i propusnicom za ulazak u svet odraslih, punopravnih članova društva. Kao i svako životno doba i ovo pruža uživanje određenih prava, ali tek kada individua stane ispunjavati i obaveze i [...] · 1 komentar\nDruštvo francusko-srpskog prijateljstva\nDiplomatski "incident" povodom statusa naše delegacije na završnoj svečanosti obeležavanja stogodišnjice Prvog svetskog rata u Parizu, inicijativa predsednika Francuske i kancelarke za regulisanje odnosa Srbije i Kosova, te najavljena [...] · 4 komentara\nBITI IL' NE BITI – PITANJE MANJEG ZLA\nIako je prošlo gotovo sedam godina od tada, izuzetno mi je jasno sećanje na veče drugog izbornog kruga predsedničkih izbora 2012. godine. Nekih sat i po – dva pred zatvaranje biračkih mesta sedim ispred TV-a i pratim rezultate glasanja. Jedva [...] · 3 komentara\nSrpska napredna stranka održaće danas u Beogradu miting u okviru kampanje "Budućnost Srbije", na kome, kako je najavio lider naprednjaka i predsednik Srbije Aleksandar Vučić, "hoće da pokažu da su za pristojnu i normalnu Srbiju", za Srbiju u [...] · 4 komentara


Privremeno zatvaranje poglavlja na međuvladinoj konferenciji - Progovori o pregovorima\nPrivremeno zatvaranje poglavlja na međuvladinoj konferenciji\nPregovaračka poglavlja se otvaraju i privremeno zatvaraju na međuvladinoj konferenciji koja se organizuje u skladu sa tokom i dinamikom otvaranja pregovaračkih poglavlja i ispunjavanja merila za njihovo otvaranje/privremeno zatvaranje. Takođe, treba imati u vidu da su, u zavisnosti od toga da li postoje merila za otvaranje pregovora, za zatvaranje pregovora, odnosno prelazna merila, moguće i različite procedure toka pregovora u svakom poglavlju.\nNakon završetka pregovora o svakom pojedinačnom poglavlju, EK sačinjava poseban izveštaj sa presekom stanja i ocenom celokupne spremnosti zemlje kandidata da preuzme obaveze koje proizilaze iz članstva u EU, a u kojem se predlaže zaključenje pristupnih pregovora. Ovaj predlog prolazi kroz istu proceduru na nivou Saveta EU koji odobrava da se na Završnoj međuvladinoj konferenciji konstatuje formalno okončanje pregovora, predlaže potpisivanje Ugovora o pristupanju, kao i datum sticanja statusa člana EU. Ovo se potom konstatuje u zaključcima Evropskog saveta.


Lagarde: Zemlje na kineskom Putu svile su prezadužene | PC Press\nLagarde: Zemlje na kineskom Putu svile su prezadužene\nGeneralna direktorka Međunarodnog monetarnog fonda Christine Lagarde upozorila je na rizik od finansijskih teškoća i zaduženosti zemalja uključenih u izgradnju infrastrukturnih projekata u okviru kineske inicijative Novi put svile. Lagarde je govorila u Pekingu na forumu o Novim putevima svile, velikom planu koji je lansirao kineski predsednik Xi Jinping 2013. godine, koji podrazumeva razvoj puteva, luka, železničkih pruga i industrijskih parkova širom Azije, do vrata Evrope i do Afrike.\nInicijativa za sada okuplja 70 zemalja koje treba zajedno da ulažu, mada je veliki broj gradilišta zapravo finansiran zajmovima kineskih institucija. Neke zapadne zemlje u tome vide strategiju Pekinga da utvrdi svoj uticaj. “Svakako Putevi svile mogu da odgovore na hitnu potrebu za infrastrukturom širom sveta i donesu finansiranje koje je preko potrebno zemljama koje ga dobijaju”, rekla je Lagarde na skupu kineskih i stranih zvaničnika. Ona je, međutim, upozorila da bi ta partnerstva “mogla da dovedu do problematičnog porasta zaduženja datih zemalja” i da ograniči njihovu drugu potrošnju u meri u kojoj budu rasli troškovi za servisiranje duga. “U zemljama gde je javni dug već visok, presudno je pažljivo praćenje finansijskih uslova”, rekla je ona.\nKako navodi AFP, kineske državne razvojne banke i druge institucije zapravo daju ogromne zajmove za gradilišta pokrenuta u zemljama na Putu svile, do te mere da rizikuju da ih dovedu do neodržive finansijske situacije. Tako je Šri Lanka, koja je uzela velike zajmove od Kine da izgradi luku, bila primorana da, pod teretom rastućeg zaduženja, zvanično preda kontrolu nad tom infrastrukturom Pekingu. Lagarde se založila za investicije koje bi bile više kolektivne i pozvala na veću transparentnost. “Treba osigurati da Putevi svile vode upravo tamo gde su potrebni” rekla je ona. “U velikim projektima uvek postoji iskušenje da se izvuče profit od tendera. Uvek postoiji rizik da projekti propadnu ili da se pronevere sredstava. Ponekad se to čak naziva korupcija”, rekla je direktorka MMF-a. Kineski predsednik Xi Jinping je u svom govoru odbacio kritike upućene Putu svile. “Ne radi se ni o Maršalovom planu, niti o kineskoj zaveri. Radi se o inicijativi koja ide svojim tokom potpuno otvoreno”, rekao je predsednik Kine.\nTagovi: Christine Lagarde, finansije, Kina, MMF, Novi put svile, prezaduženost, Xi Jinping\n← Švedska planira da puteve pretvori u punjače za električna vozila\nVolkswagen i Hino Motors dogovorili partnerstvo →


У посети Синдикату машиновођа Слога Србија Карго | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » U poseti Sindikatu mašinovođa Sloga Srbija Kargo\nU poseti Sindikatu mašinovođa Sloga Srbija Kargo\nBeograd, 14. oktobar 2016. – Potpredsednik USS Sloga Vladimir Radosavljević i član Glavnog odbora Milenko Nikolić, u četvrtak, 13.10.2016. godine boravili su u poseti Sindikatu mašinovođa Sloga Srbija Kargo.\nU radnom delu posete održan je sastanak sa članovima Izvršnog odbora na kojem je najpre Predsednik Sindikata mašinovođa Sloga Srbija Kargo Nebojša Dukanac predstavnike rukovodstva Sloge ukratko upoznao sa dosadašnjim radom tog sindikata, registrovanog u junu ove godine, kao i zadacima i planovima tog sindikata u narednom periodu.\nIz tog izveštaja jasno je vidljivo da se radi o sindikatu koji je od samog osnivanja vrlo uspešan, što dokazuju i činjenice da je u okviru svoje radne jedinice, sekcije za vuču vozova Užice Srbija Kargo a.d. već postigao reprezentativnost i već ostvario i neke konkretne uspehe u cilju zaštite materijalnog položaja zaposlenih. Zahvaljujući ovom sindikatu, mašinovođama je nakon zahteva poslovodstvu da im se vreme koje provedu na usputnim stanicama u čekanju na priključenje vozova na lokomotive kojima upravljaju uračuna u redovan rad, zarada uvećana u proseku za oko 4 000 dinara. Nakon toga su u nastavku sastanka Izvršnog odbora utvrđeni planovi za realizaciju nekih konkretnih ciljeva ovog sindikata u narednom periodu, kao i konkretni ciljevi sastanka u Beogradu sa najvišim poslovodstvom firme na kojem će se predstavnicima našeg sindikata iz Užica pridružiti i neko iz najužeh rukovodsva iz centrale sindikata.\nPotom je u većoj sali za sastanke organizovan susret predstavnika USS Sloge sa zainteresovanim članovima sindikata, kojem je prisustvovao i predstavnik poslovodstva, šef sekcije za vuču vozova Užice Srbija Kargo a.d. – Vladimir Antonijević. Vladimir Radosavljević je prisutnim članovima predstavio sindikat USS Sloga izloživši ukratko istorijat sindikata, osnovna načela, Programske ciljeve i način funkcionisanja i delovanja našeg sindikata. Prisutne je upoznao i sa najvažnijim planovima u narednom periodu, ističući kao trenutno najaktuelnije organizaciju protesta ispred fabrika Geoks u Vranju i Jure u Nišu, a onda ih detaljno obavestio i o razlozima i planovima u vezi najavljene kandidature predsednika USS Sloga Željka Veselinovića za predsedničke izbore koji će se održati naredne godine. Podrška USS Sloge inicijativi grupe građana „Radnik nije rob“ da se Veselinović kandiduje na predstojećim izborima naišla je na opšte odobravanje članstva, kao i u svim sredinama u kojima smo je do sad promovisali. Razvila se jako konstruktivna diskusija u kojoj su učešće uzeli mnogi članovi Sindikata mašinovođa Sloga Srbija Kargo posle koje je opšti zaključak da ideje koje promoviše USS Sloga nailaze na neskrivenu podršku članstva, kao i da su očekivanja tog članstva od centrale jako velika.\nBio je ovo još jedan sastanak na kojem se potvrdila bliskost rukovodilaca iz centrale sindikata sa članstvom. Reakcija članstva na činjenicu da ne postoje nikakve barijere između vođstva sindikata i njegovih članova, već se pre svega na ovakvim sastancima razviju drugarski, kolegijalni i bratski odnosi je najpozitivniji njihov rezultat. Sindikat Sloga je sindikat koji se voli, i to je ono što se i ovom prilikom potvrdilo.\nNAZAD: Sloga od sada punopravni član WFTU\nNAPRED: Sloga počinje sa protestima